Dragan Kecman: Kasete iz Mobtela uzete zakonito, otpušten radnik koji nam ih je dao\nPerica Gunjić | 31. maj 2018.\nPosle povremeno neprijatne, mučne rasprave između sudija, Dragana Kecmana, policajca koji je pribavio ključne dokaze u slučaju ubistva Slavka Ćuruvije, i advokata odbrane, sudsko veće odlučilo da naknadno saopšti odluku o tome da li su dokazi iz Mobtela prikupljeni na zakonit način. Advokat Slobodan Ružić kaže da prvi put čuje za takvu odluku sudskog veća i pita: Čemu vodi ovakvo saslušanje svedoka?\nDragan Kecman (foto: Andrija Lekić / Cenzolovka)\nŽestoke, povremeno mučne rasprave obeležile su današnje saslušanje svedoka Dragana Kecmana, policijskog inspektora koji je istraživao ubistvo novinara Slavka Ćuruvije i prikupio možda i najvažnije dokaze u ovom slučaju – pored ostalih, i podatke sa baznih stanica mobilne telefonije, na kojima bi trebalo da su zabeleženi podaci o kretanju i komunikaciji optuženih za ubistvo vlasnika Dnevnog telegrafa i Evropljanina u vreme ubistva.\nUpravo o tim podacima se na poslednja tri ročišta vodi najžešća polemika od početka ovog predugačkog procesa, koji upravo navršava pune tri godine.\nKecman je pred sudskim većem Specijalnog suda u Beogradu potvrdio da je na zakonit način došao do tih kaseta iz Mobtela 2005. godine. Rekao je da se to dogodilo pošto su u Upravi za borbu protiv organizovanog kriminala (UBPOK) MUP-a Srbije dobili informaciju da se tamo i dalje čuvaju i podaci sa baznih stanica iz aprila 1999, kada je Ćuruvija ubijen.\n„Evo šta si mi uradio, otpustili su me pošto sam ti dao kasete“\nCilj današnjeg svedočenja Kecmana (kao i Dejana Anđelkovića, koji je 2005. radio u Mobtelu, u kompjuterskom odeljenju koje je ove kasete predalo inspektorima), bio je da se utvrdi da li je policija do tih dokaza došla na zakonit način.\nRadi se o tome da je Apelacioni sud, posle žalbe tužilaštva, nedavno ukinuo rešenje sudskog veća koje vodi slučaj ubistva Ćuruvije, da usvoji žalbu advokata odbrane i odbaci devet od nekoliko desetina diskova uzetih iz Mobtela koje je kao dokaz predložilo tužilaštvo zbog toga što, kako tvrdi odbrana, nisu zakonito oduzeti.\nDragan Kecman (koji je, inače, pod čudnim okolnostima smenjen sa pozicije načelnika UBPOK 2016. godine), istakao je da je jednog od zaposlenih u Mobtelu, koji mu je dao informaciju o sadržaju kaseta u Mobtelu, „dve-tri godine kasnije“ sreo na ulici „jadnog i zapuštenog“.\n„’Evo šta si mi uradio’, rekao mi je tada taj čovek, ‘imao sam ozbiljnih problema zbog tih kaseta, ostao sam bez posla zbog toga što sam vam ih tada dao’“, prepričao je Kecman razgovor sa tim čovekom iz Mobtela, ali nije želeo da kaže njegovo ime.\n„Kakav bih ja operativac bio kada bih vam to odao?“, pitao je ovaj policajac.\nKecman je istakao da je ideja s tim kasetama na kojima su podaci sa baznih stanica bila da povežu „određena lica“ sa mestima na kojima su bili na dan ubistva. On kaže da su zbog toga obavili dosta informativnih razgovora sa ljudima iz Mobtela i da su na kraju, 2005. godine, došli do podatka da u zgradi Aeroinženjeringa postoji odeljenje u kome su arhivirani podaci sa baznih stanica. Posle toga su iz policije, prema Kecmanovim rečima, dopisom od direktora Mobtela tražili kasete sa podacima mesec dana pre ubistva i mesec dana posle njega.\nDodao je i da su kasete uzimali više puta (dva, tri ili četiri puta, nije bio siguran), kao i da ih je prvi put bilo možda i više od 30, kao i da su bile upakovane po četiri komada, veličine 10×10 cm ili 15×15 cm.\nRekao je i da nikad u operativnom radu prikupljanje dokaza ne ide tako da se sve uzme iz prvog puta, da se naknadno uvek pošalju zahtevi za nove dokaze. On je pojasnio i da postoji mnoštvo različitih potvrda da su ti dokazi oduzeti – izveštaji, službene beleške, dopis, potvrde…\nRekao je i da se to može uraditi i na nekonvencionalan način, tako što to može da bude i na običnom papiru ili na „toalet-papiru“.\nIspitivanje Kecmana prošlo je uz žestoku, povremeno neprijatnu debatu sa sudskim većem i advokatima odbrane. Raspravljali su i predsednica veća Snežana Jovanović i advokatica Zora Dobričanin Nikodinović, zbog čega je Snežana Jovanović čak u jednom trenutku pretila kažnjavanjem zbog načina na koji advokatica razgovara s njom.\nNa kraju je sudsko veće najavilo da će odluku o (ne)izdvajanju pojedinih kaseta iz dokaznog materijala (sudskih spisa) saopštiti na posebnom ročištu – 12. juna u 10 sati.\nČudno ponašanje sudskog veća\nSlobodan Ružić, advokat oštećenih Jelene i Radeta Ćuruvije, dece ubijenog novinara, kaže da je takva odluka veoma neobična i da nikada do sada nije čuo da je sudsko veće odlučilo da odluku saopšti na posebnom ročištu.\n„Uobičajeno je ili da sud odmah donese odluku ili da je ostavi za kraj glavnog pretresa, a posebno sada, kada se Apelacioni sud jasno odredio da je postupanje policije bilo zakonito“, rekao je Ružić i dodao da ne zna „kuda vodi to da se odluka saopštava tek posle toliko dana, kao i da se svedok saslušava na način na koji je to danas urađeno“.\nPrema Ružićevom mišljenju, Apelacioni sud je jasno rekao da je prikupljanje dokaza obavljeno zakonito i da se, osim toga što se može izdati potvrda o oduzetim predmetima, i iz drugih radnji može videti da je postupanje bilo zakonito – da je policija radila na osnovu ovlašćenja, da su tužilaštvo i istražni sudija dali naredbu, da je sva komunikacija policije bila zakonita.\n„Ne može osnovni sud da nameće neko drugo rešenje pošto se Apelacioni sud jasno odredio“, istakao je Ružić.\nOdbrana okrivljenih je ostala pri tvrdnji da je uzimanje kaseta od Mobtela bilo nezakonito i ukazivala na to da je rešenje o oduzetim predmetima izdato dan pošto su ti predmeti oduzeti, za šta Kecman kaže da ima „logično objašnjenje“ – da je načelnik koji je trebalo da potpiše rešenje tog dana bio zauzet ili na putu, pa je rešenje potpisao sutradan.\nKecman kaže i da nije imao uvid u sadržaj tih kaseta, odnosno diskova uzetih od Mobtela, koji su stavljeni u metalnu kasu, pod ključem, u UBPOK-u i koje je kasnije (nije se setio da li je to bilo 2012, 2013. ili 2014. godine), kada je počela tužilačka istraga, predao tužiocu za organizovani kriminal.\nOkrivljeni Ratko Romić i njegova advokatica Zora Dobričanin Nikodinović tvrde da nije tačno da Kecman nije imao uvid u sadržaj kaseta, kao i da za to postoje dokazi.\nNa konstataciju Vladimira Marinkova, branioca prvooptuženog Radomira Markovića, da se ne može utvrditi verodostojnost tih kaseta, odnosno da je moguće da su naknadno menjani sadržaji tih kaseta, predsednica sudskog veća Snežana Jovanović je rekla da sada nije vreme za analizu dokaza, već da su svedoci pozvani samo da bi se utvrdilo da li su oni zakonito prikupljeni.\nMarinkov je pozvao Dragana Kecmana kao svedoka i zbog drugih okolnosti tokom istrage, tako da je izvesno da će se ovaj svedok bar još jednom pojaviti pred sudom u ovom procesu.\nAnđelković: Niko nije mogao da menja podatke na kasetama\nPre Kecmana svedočio je pomenuti Dejan Anđelković, koji je 2005. radio u Mobtelu, koji je potvrdio da su pripadnici policije „par puta“ odnosili kasete sa podacima sa baznih stanica i da bi trebalo da o tome postoji trag u vidu reversa. On je prepoznao i svoj potpis na dokumentu koji mu je predočila sudija Jovanović, ali je rekao da se ne seća kada se tačno to dogodilo i koliko je bilo takvih kaseta.\nAnđelković kaže da je nemoguće da su naknadno menjani podaci na tim kasetama, da to niko ne bi smeo da uradi. Rekao je i da su imali jedan čitač, ali da nikada oni sami nisu čitali podatke sa tih kaseta, te da su te kasete služile Mobtelu samo kao „bekap“ u slučaju kada padne sistem ili dođe do nekog kvara, kao i da su se one izuzetno retko koristile. Istakao je i da te trake nikada nisu slali u inostranstvo.\nNeizvesno svedočenje jednog od ključnih inspektora u slučaju Ćuruvija\nDragan Kecman Mobtel Slavko Ćuruvija Snežana Jovanović Suđenje za ubistvo Slavka Ćuruvije UBPOK\n← Ružičasta biografija Siniše Malog\nNa kineskoj televiziji kao novi voditelj radiće – robot →


Gradska izborna komisija grubo krši zakon i poslovnik\n11. 02. 2018.|\nInicijativa Ne davimo Beograd poziva Gradsku izbornu komisiju da bez odlaganja omogući domaćim posmatračima i predstavnicima medija prisustvo sednicama ovog organa.\nIako je Gradska izborna komisija, u skladu sa Uputstvom za sprovođenje izbora, još 17. januara konstatovala da su organizacije CRTA i CeSID ispunile uslove za domaće posmatrače izbora, i iako su predstavnici medija uredno podnosili zahteve za praćenje rada izborne komisije, do današnjeg dana im to nije omogućeno. Ovakvim postupanjem Gradska izborna komisija grubo krši zakon i poslovnik, koji predviđaju javnost njenog rada.\nRad Gradske izborne komisije, kao organa za sprovođenje izbora, mora biti transparentan. Sednice GIK su sastavni deo izbornog postupka, a prisustvo i neometan rad posmatrača i medija su preduslov slobodnih i demokratskih izbora. Sadašnje stanje je ne samo u suprotnosti sa zakonom nego i sa međunarodnim obavezama koje je Srbija preuzela kao članica OEBS.\nPosle skandalozne odluke da se ne dozvoli rad domaćih posmatrača na lokalnim izborima u Pećincima, svedoci smo da se slične stvari dešavaju i u Beogradu. Zabrinuti smo zbog ovakvog nedopustivog razvoja događaja i upozoravamo da se ovakvim postupcima narušava legitimitet izbora i poverenje građana u demokratske institucije. Zahtevamo od Gradske izborne komisije da odmah reaguje i pozivamo predstavnike izbornih lista u stalnom i proširenom sastavu GIK da se javno pridruže ovom zahtevu.


Direktorat civilnog vazduhoplovstva je na osnovu reciprociteta doneo meru kojom se zabranjuje sletanje aviona "Montenegro erlajnsa" na beogradaki aerodorom “Nikola Tesla”.\n| Hits: 1576\nNARANDžASTI meteoalarm za Srbiju: Ispaljene 744 protivgradne rakete, stiže na novo nevreme!\nNajavljena olujna nepogoda sa jakim vetrom, pljuskovima kiše i pojavom grada zahvatila je juče u poslepodnevnim i večernjim satima područje Jugozapadne, Centralne i dela Istočne Srbije.\nJASNA PORUKA PODGORICI Dačić: „Idite gde hoćete, srećan vam put želim, samo NEMOJTE DIRATI SRBE!“\nPredsednik Rusije Vladimir Putin u oktobru će doći u radnu posetu Srbiji tokom koje će prisustvovati centralnoj državnoj ceremoniji povodom završetka radova u Hramu Svetog Save na Vračaru, saznaju "Novosti".\nSVE JE POVEZANO SA KOSOVOM Tajna organizacija od 1946. okuplja najmoćnije ljude sveta protiv Srbije, Vučić po prvi put progovorio o ovome\nPredsednik Srbije Aleksandar Vučić otkrio je pozadinu lobiranja najmoćnijih ljudi sveta protiv Srbije, a u korist kosovskih Albanaca.


Fudbalska reprezentacija Estonije - Blic Sport\nHrvati se istorijski obrukali u Estoniji, Bosanci slavili u Albaniji\nPosle 5. kola kvalifikacija za Mundijal 2018. u Rusiji na red su došle prijateljske utakmica - Hrvatska se obrukala u Estoniji porazom sa 3:0, fudbaleri reprezentacije BiH slavili na gostovanju Albaniji sa 2:1, dok su Rusija i Belgija remizirale 3:3.\nHrvati "pre roka" otišli na EURO2012, remi BiH na "livadi", crni minuti Crne Gore\nU petak su na programu bili prvi susreti baraža za odlazak na Evropsko prvenstvo u fudbalu, a gotovo čitav posao i pre revanša obavili su Hrvati koji su u gostima pobedili Tursku sa 3:0. Očajan teren u Zenici bio je glavni razlog što je meč između Bosne i Hercegovine i Portugalije završen 0:0, Češka je uz jedan prelep i jedan gol postignut u sudijskoj nadoknadi vremena pobedila Crnu Goru sa 2:0, dok je Republika Irska u gostima deklasirala po "orlove" kobnu Estoniju sa čak 4:0.\nNagrada za baraž, selektoru Estonije novi ugovor\nFudbalski savez Estonije produžio je saradnju sa selektorom Tarmom Rutlijem (57) do kraja 2013. godine.\nFudbaleri Estonije imaju močućnost da naprave čudo plasmanom u baraž za Evropsko prvenstvo, ukoliko naša reprezentacija ne savlada Sloveniju, što bi bilo od neverovatnog značaja za fudbal u toj zemlji i trasnformaciju koju su doživeli poslednjih godina.\nReprezentativac Severne Irske: Upozorili su nas na sudiju pre meča\nReprezentativac Severne Irske Voren Fini rekao je da su im pre meča skrenuli pažnju na glavnog arbitra Manuela Grafea koji je prilično kumovao njihovom porazu od Estonije.


CIK: Zahtevi stranaka za ispravke su deo procesa\nPovodom prijava da su neki od kandidata za gradonačelnike pogrešili u podnošenju dokumenata za prijavu za učešće na izborima i da je od njih zatražena ispravka, CIK kaže da je to normalan proces.\nSa prethodnih izbora (Foto Kim arhiva)\nPortparol CIK-a, Valjmir Eljezi rekao je da je ovo prilika predviđena Zakonom o opštim izborima i Zakonom o lokalnim izborima za političke subjekte da podnesu poboljšanja ili ispravke u roku koji je odredila Kancelarija za registraciju političkih partija i sertifikaciju.\n“Ovo je prilika predviđena zakonom o opštim izborima i zakonom o lokalnim izborima za političke subjekte da podnesu poboljšanja ili ispravke u roku koji je odredila Kancelarija. Kancelarija je razvila takvu komunikaciju sa svim političkim subjektima, u kojoj je identifikovana svaka greška ili nedostatak dokumentacije koju treba popraviti ili ispraviti “, rekao je on.\nOn najavljuje da će nakon ove faze, kao i nakon okončanja procesa provere kandidata ako su u skladu sa članom 29 zakona o opštim izborima, Kancelarija dostaviti CIK-u preporuke za overu ili ne bilo kog kandidata.


Početak/Istaknute/Počeo 15. Svetosavski turnir u šahu „Merošina 2019“\nDušan Vasković 4. februara 2019.\nTradicionalni šahovski turnir na Oblačinskom jezeru počeo je takmičenjem po Bergerovom sistemu, svako sa svakim, po ubrzanom tempu. Za današnje takmičenje prijavilo se 16 igrača, organizatore posebno raduje što ove godine ima puno mladih takmičara.\n„Tradicionalno, već evo 15 godina, organizujemo Svetosavski turnir u šahu, a ove godine smo posebno ponosni na činjenicu da gotovo polovinu takmičara čine novi mladi šahisti koji prvi ili drugi put učestvuju na turniru. To samo govori da je šah sve poularniji među mladima i da radimo dobar posao na njegovom popularisanju“-kažu organizatori.\nTurnir je povlačenjem prvog poteza otvorio predsednik opštine Merošina Saša Jovanović, dok je lokalna samouprava za pobednike obezbedila pehare i medalje.\nSutra, drugog dana turnira, na programu je takmičenje u brzopoteznom šahu, u kom partija traje 5 minuta, a zatim i proglašenje pobednika u obe discipline. Početak takmičenja je od 15 sati i 30 minuta.\nGosti i na domaćem terenu


Izvršen uviđaj na mestu pada aviona na Kozari\nTanjug 12. decembra 2020. 22:11\nBANJALUKA – Policija iz Gradiške je uz saglasnost dežurnog tužioca Tužilaštva BiH izvršila danas uviđaj na mestu pada aviona marke „pajper“ na lokalitetu Crna Lokva na Kozari, ali bez komisije za istraživanje vazduhopolovnih udesa jer nije formirana, saopštila je Policijska uprava Gradiška.\nNa licu mesta pronađena su dva tela nastradalih, lična dokumenta i dva mobilna aparata. Obudkcija tela će biti izvršena u poneđeljak, 14. decembra, u prostorijama Zavoda za sudsku medicinu Republike Srpske, navodi se u saopštenju, prenosi RTRS.\nTela nastradalih su uz pratnju policijskih službenika transportovana u prostorije gradskog groblja u Banjaluci. O svemu je obavešten dežurni tužilac Tužilaštva BiH.\nItalija zahteva od kompanije Fajze da isporuči vakcine\nRusija nezadovoljna objavama ambasade SAD o protestima


Novi uragan u Evropi? – BTV\nNovi uragan u Evropi?\n05.10.2018. btv 0 Comments\nUragan Zorba je nedavno pogodio Grčku, postoji mogućnost da se tokom predstojećeg vikenda pojavi još jedan.\nDa li će se razviti novi uragan ili ne zavisi od pozicije centra ciklona – ako središte ciklona ostane iznad kopna bez priliva toplog vazduha iz smera Tirenskog mora, mediken se neće razviti, prenosi Index.hr.\n← Predsednik Vučić čeka reakciju međunarodne zajednice na Tačijevu izjavu\nKrajinović izgubio od Del Potra →\nSvim penzionerima biće veća primanja\nZuzana Čaputova prva žena predsednik Slovačke


Signal da smo u EU ravnopravni, okrećemo se ekonomiji | Predsednik Republike Srbije\nSignal da smo u EU ravnopravni, okrećemo se ekonomiji\nBEOGRAD, PROKUPLjE - Predsednik Srbije Tomislav Nikolić ocenio je danas da odluka Evropskog saveta o otvaranju pristupnih pregovora sa Srbijom predstavlja signal da smo u Evropskoj uniji poželjni i ravnopravni.\nNikolić je na svom Tviter nalogu dodao da se sada "okrećemo ekonomiji i podizanju standarda građana".\nPredsednik Srbije je, obraćajući se danas okupljenima na Svetopličkom vidovdanskom saboru u mestu Kondželj kod Prokuplja, precizirao:\n"Sada je zadatak cele vlade da se baci na ekonomiju, vrati na poljoprivredu, razvije energetiku... da gledamo na istok, zapad, sever, jug".\nOn je ukazao da će naši pregovori sa EU da traju, ko i da se videlo da postoji jedna država koja nas još uvek pomalo sprečava, ali da ni to nije večito.\n"Na istoku imamo mnogo prijatelja koji nam jednog dana neće biti dostupni kada budemo ušli u EU. Zato ćemo da dižemo Srbiju razmišljajući o tome ko najviše može da nam pomogne, a ne sa kim bismo voleli da sarađujemo", rekao je predsednik Srbije.\n"Smatram da smo za godinu dana povratili ugled Srbije u svakoj državi u svetu", rekao je Nikolić.\nOn je rekao da bi voleo da po završetku njegovog mandata niko nema razlog ni za šta da ga optuži, niti osudi, niti da kaže da nije dobro radio i da je narod loše živeo.\n"Obećavam vam, moraćete bolje da živite, inače ćete ponovo imati prilike da menjate", poručio je Nikolić.\nPrema njegovim rečima, naša istorija i mučeništvo govore o tome da bismo danas "mi odlučivali o njihovoj zaslužnosti da budu sa nama da nas je ostalo onoliko koliko nas je bilo ranije".\n"Zato ću pokušati da Srbija ne ratuje, nego da se takmiči da bude bolja, a ne jača od drugih jer to dugujemo svojoj deci", poručio je Nikolić.


Koha ditore: Goran Rakić ličnost godine na Kosovu - Politički.rs\nRedakcija dnevnog lista Koha ditore, jednog od najuticajnijih albanskih medija na Kosovu, proglasila je za ličnost godine ministra za zajednice i povratak u Vladi Kosova i predsednika Srpske liste Gorana Rakića.\nMinistarka spoljnih poslova Kosova Donika Gervala Švarc izabrana je takodje za ličnost godine, ali kao “ministarka grešaka”, objavio je Radio KiM.\nRakić je, navodi Koha, rekao da su Srbi na Kosovu ostali prepušteni sebi samima nakon razmeštanja specijalne policijske jedinice na dva prelaza sa Srbijom: Jarinju i Brnjaku, a potom da će se štititi “svim što imaju na raspolaganju”.\nMedjutim, premijer Kurti nije ugrozio Rakićevu poziciju u Vladi Kosova, tako ova “zvezda” ostaje nedodirljiva, piše Koha.\nGoran Rakić je od novinara srpskih redakcija na Kosovu, koji su članovi Udruženja novinara Srbije, krajem prošle godine dobio priznanje “Crni božur” za najlošiju saradnju s medijima.\nTagged: GORAN RAKIĆ, KOHA DITORE, LIČNOST GODINE, SRPSKA LISTA, VLADA KOSOVA


Sve račune plaćamo odmah, odloženo samo za starije od 65 NOVA portal\nBiznis Autor:Daniela Ilić Krasić07. Apr. 202019:44\nFoto: Hill Street Studios / Tetra Images / Profimedia\nSvima nam je odložena otplata rata kredita, dok će samo penzioneri, tačnije - stariji od 65 godina, račune za komunalne usluge moći da plate posle vanrednog stanja.\nOvo je najkraći odgovor na pitanje šta od obaveza moramo da platimo odmah kako dospevaju, a šta možemo da odložimo i za posle okončanja pandemije koronavirusa. Doduše, ima i izuzetaka među javno-komunalnim preduzećima, koja će na naplatu računa od svih, ne samo najstarijih korisnika, sačekati kraj vanrednog stanja.\nTromesečno mirovanje u otplati rata svih kredita u Srbiji stupilo je na snagu 31. marta. Najmanje tri mesečne rate neće morati da plati nijedan dužnik, osim onoga ko je od banke direktno tražio da za njega ovo pravilo ne važi. Kada je reč o računima za električnu energiju, gas, vodu, telefon i druge komunalne usluge, odlaganje plaćanja ovih obaveza važi samo za – penzionere, odnosno građane starije od 65 godina, s obzirom da su prinuđeni da tokom vanrednog stanja ne izlaze iz svojih domova.\nElektroprivreda Srbije neće obračunavati kamate građanima koji kasne sa plaćanjem računa, najavljeno je nedavno iz ovog javnog preduzeća.\n“Građanima, ukoliko kasne sa plaćanjem računa tokom vanrednog stanja, nećemo obračunavati kamate, a penzionerima ćemo produžiti rok za plaćanje uz popust od pet odsto”, izjavio je Milorad Grčić, v. d. direktora JP EPS.\nOn je naglasio da će penzioneri imati pet odsto popusta, bez obzira koliko dugo vanredno stanje bude trajalo.\n“Za vreme vanrednog stanja EPS neće računati kamatu bilo kome ko je kasnio sa plaćanjem u ovom periodu, ali neće dozvoliti pokušaje zloupotrebe”, upozorio je Grčić, dodajući da proizvodnja struje košta i da ljudi koji rade moraju da prime plate i obezbede namirnice svojim porodicama.\nBeogradski “Infostan” omogućio je da najstariji sugrađani, koji imaju više od 65 godina, svoje račune za tri meseca – februar, mart i april 2020. godine – plate naknadno, po završetku vanrednog stanja i to, kako navode u ovom preduzeću – bez obračunavanja kamate.\n“Kako bi zaštitio svoje korisnike, JKP “Infostan tehnologije” tokom trajanja vanrednog stanja neće pokretati nove postupke prinudne naplate, pri čemu će se zastati sa sprovođenjem postupaka izvršenja u periodu od 90 dana”, navodi ovo javno-komunalno preduzeće.\nInfostan, takođe, navodi da će svim redovnim platišama starijim od 65 godina tokom trajanja vanrednog stanja biti omogućeno korišćenje popusta od pet odsto, šest odsto i sedam odsto, kao i subvencija u iznosu od 10-30 odsto.\n“Niko od navedenih grupa korisnika u ovom periodu neće izgubiti pravo na popuste i subvencije pri plaćanju računa, bez obzira na kašnjenje u plaćanju. Preduzeće takođe u navedenom periodu neće obračunavati kamate na kašnjenje”, ističu u “Infostanu”.\nDužnici koji žele da zaključe reprogram duga sa “Infostanom”, biraju između nekoliko modela otplate. Tako, plaćanjem duga u celosti, “Infostan” otpisuje 15 odsto glavnog duga. Ako se dug namiruje u tri msečne rate, otpisuje se 12 odsto preostalog glavnog duga, za šest rata otpisuje se 10 odsto preostalog glavnog duga, dok se za 12 rata otpisuje pet odsto preostalog glavnog duga.\nOvo preduzeće je najavilo i da će, po okončanju vanrednog stanja, produžiti akciju reprograma duga za dodatnih 90 dana. Prema reprogramu, dužnicima se otpisuje cela kamata, pod uslovom da redovno namiruju rate.\nZa razliku od Beograda, koji odloženo plaćanje omogućava samo najstarijim sugrađanima, Grad Niš naknadno plaćanje komunalnih računa uručenih tokom vanrednog stanja omogućava svim svojim redovnim platišama.\nJKP “Objedinjena naplata” saopštila je da se obavezuje da će omogućiti plaćanje svih mesečnih faktura nakon vanrednog stanja, bez zatezne kamate i sa popustom od pet odsto, za sve one korisnike koji su do trenutka uvođenja vanrednog stanja bili redovni u izmirenju prethodnih mesečnih faktura i nisu imali zaostala dugovanja.\nOdlaganje plaćanja računa najstarijim sugrađanima omogućava i Kompanija SBB. Ovaj kablovski operator je saopštio da penzionerima koji ne mogu da izlaze iz svojih domova za vreme trajanja vanrednog stanja, neće isključivati usluge zbog neizmirenih obaveza, niti će naknadno da obračunava kamate na zakasnela plaćanja.\nIsto važi i za Telekom – MTS neće zbog neplaćenih računa isključivati usluge starijim sugrađanima, niti će obračunavati kamate zbog neplaćenih računa koji su ovoj grupi korisnika pristigli u toku vanrednog stanja.\nIz Telenora za Nova.rs kažu da je, uvažavajući situaciju u kojoj se nalaze stariji sugrađani i njihovu nemogućnost da izlaze napolje, njihova odluka trenutno jeste da ne isključuju tu kategoriju korisnika u slučaju neplaćanja (korisnici stariji od 65 godina).\njavno komunalna preduzećakoronavirusobavezeplaćanjeračunivanredno stanje


Sportske.net - Palas odigrao po Pjulisovom ukusu!\nSama utakmica bila je prepuna duela, a Kristal Palas je podsetio svojom igrom na Stouk Siti, nekadašnju ekipu njihovog novog menadžera Tonija Pjulisa.\nGostujuća ekipa imala je nekoliko solidnih prilika u prvom poluvremenu, a izdvojio se volej udarac Nolana nakon slobodnog udarca Marka Nobla, ali golman Speroni nije imao većih problema da ukroti ovu loptu. Nešto pre ovoga, Vest Hem tražio je da sudija Li Mejson pokaže na belu tačku nakon igranja rukom Dikgačoija, ali je sudija ostao nem.\nDomaći su došli u vođstvo posle centaršuta Berija Benana u 41. minutu, a loptu je u mrežu glavom skrenuo Maruan Šamak, bivši fudbaler Arsenala i upravo Vest Hema, u kome je bio na pozajmici prošle sezone, i sa ovim rezultatom se otišlo na odmor.\nOdličnu priliku da povećaju vođstvo domaći su imali na samom startu drugog poluvremena, ponovo je centrirao Benan, ali je Dikgačoi šutirao preko gola.\nPalas je najbolju šansu za drugi gol imao u 53. minutu kada je Žerom izbio sam pred Jaskelainena nakon što je loše intervenisao Kolins, ali bivši fudbaler Stouka nije uspeo da savlada sjajnog golmana gostiju.\nDo kraja meča Sem Alardajs je pokušao sa nekoliko izmena da prodrma svoju ekipu, a na teren je ušao i Džo Kol, ali to nije donelo rezultat. Konačan rezultat postavljen je još u prvom poluvremenu, 1:0.\nNakon meča došlo je do koškanja između Ravela Morisona i nekoliko domaćih fudbalera, a nema sumnje da je pred mladim Ravelom suspenzija ukoliko disciplinska komisija bude videla ovaj snimak. Sudija Mejson mu je pokazao samo žuti karton, ali stiče se utisak da ipak nije video pomenuti incident.\nPosle ove utakmice Palas je na 19. poziciji sa 10 bodova, a Vest Hem na 15. mestu sa 13 bodova.


11/07/2019 ciptim Post in Događaji,Vesti,Vesti i događaji\nZadovoljstvo nam je da deveti put za redom najavimo naš istaknuti program Certificate in Coaching Skills, koji je priznat od strane International Society for Coaching Psychology (ISCP), vodeće svetske asocijacije za razvoj psihologije koučinga.\nPonosni smo na činjenicu da je kroz ovaj program do sada prošlo preko 150 učesnika, a poverenje investiranjem u ovaj program ukazali su nam sledeći korporativni klijenti: Avast Software, Frikom, Societe Generale Banka, Coca Cola Hellenic, Schneider Electric, Carslberg, Comtrade i mnogi drugi.\nProgram je jedinstven u zemlji i regionu po tome što nudi integrativni pristup koučingu, koji kombinuje konstruktivistički, sistemski i na rešenja usmeren pristup. Pored toga, tokom 8 trening dana, program vodi ka razvoju veština kako individualnog, tako i timskog koučinga.\nPo uspešnom završetku programa, učesnici će dobiti Certificate in Coaching Skills, profesionalnu kvalifikaciju koja je priznata od strane ISCP, uz mogućnost članstva u ovoj asocijaciji.\nNovo izdanje programa ide u sledećim terminima:\nZa sve informacije i prijavljivanje možete nas kontaktirati na jelena@koucingcentar.rs ili putem telefona na 0692513849.


NASA reaktivirala plan za istraživanje dva najveća asteroida u sunčevom sistemu\nAmerička svemirska agencija NASA preinačila je raniju odluku i obnovila plan za slanje jedne svemirske sonde u orbitu oko dva steroida, kasnije ove decenije. Naučnisi izražavaju zadovoljstvo ali ističu da smanjenja budžeta i dalje nepovoljno utiču na svemirska istraživanja.\nU okviru misije nazvane ”Dawn,“ - na engleskom ”zóra,“ - sonda bi trebalo da obidje dva najveća asteroida u sunčevom sistemu - Ceres i Vesta - u asteroidnom pojasu izmedju Marsa i Jupitera. Lansiranje je bilo planirano za juni, ali je najpre odloženo za decembar zbog tehničkih problema i probijanja budžeta, a zatim sasvim otkazano. Medjutim, na insistiranje naučnika, plan je obnovljen. Neki od tehničkih problema odnosili su se na revolucionarni pogon svemirske sonde, takozvani jonski motor. Umesto tradicionalnog pogona na tečni vodonik i kiseonik, ovaj motor koristi jonizovani gas ksenon. Potisak takvog motora je 10 hiljada puta slabiji od klasičnog raketnog pogona, ali on radi tako što postepeno ubrzava letelicu, uz deset puta manju potrošnju goriva. Lansiranje je sada predvidjeno za period izmedju juna i avgusta iduće godine. Žena odgovorna za naučne misije NASE, Kolin Hartman, kaže da bi sonda Dawn trebalo da udje u orbitu oko asteroida Vesta 2011. godine, a oko Ceresa godinu dana kasnije:\n”Direktorat naučnih misija nikada nije izgubio iz vida naučne podatke koje bi ova misija mogla da pruži. Nije nam bilo lako da donesemo te odluke i prevazidjemo ljudske i tehničke prepreke, ali smo sada srećni da je plan obnovljen.“\nNaučnici smatraju da su dva pomenuta asteroida zadržala svojstva iz vremena nastanka sunčevog sistema, pa se nadaju da bi njihovim ispitivanjem došli do novih saznanja o postanku našeg sazveždja.


Objavljene smernice o svinjskom gripu pred novu školsku godinu\nDošlo je vreme da počnu prirpeme za povratak u školu, a među onima koji treba da razmišljaju o tome nisu samo deca i roditelji, već i vlada. Federalni zvaničnici danas su objavili smernice o suočavanju sa svinjskim gripom, za koji očekuju, da će se u septembru, ponovo pojaviti u učionicama širom SAD.\nDanašnja poruka vodećih zdravstvenih i obrazovnih zvaničnika američkim školama glasi: zadržite učenike obolele od svinjskog gipa kod kuće, ali probajte da ne zatvarate vrata.\n„Ne možemo zaustaviti nalet svinjskog gripa, ali možemo da smanjimo broj onih koji će se teže razboleti od virusa“, poručio je direktor Centara za konktrolu i prevenciju bolesti Tomas Friden.\nProletos, više od 700 škola u SAD, bilo je privremeno zatvoreno. Prema novim federalnim smernicama, škole bi trebalo da za bolesne učenike imaju spreman plan za učenje kod kuće. Taj plan trebalo bi da obuhvata telefonske pozive, domaće zadatke i lekcije putem interneta.\n„Nadamo se da nijedna škola neće morati da se zatvori. Međutim, ukoliko to bude neophodno, moramo da osiguramo da deca nastave da uče“, kaže sekretar za obrazovanje, Arni Dankan.\nPrema poslednjim podacima, 162 hiljade ljudi širom sveta zaraženo je virusom H1N1, a stručnjaci predviđaju da će pandemija zahvatiti trećinu globalne populacije – dve milijarde ljudi moglo bi da oboli od svinjskog gripa.\n„Najbolji način da se spreči širenje gripa je vakcinacija. Vakcina za sezonski grip je spremna, dok bi ona za H1N1 virus trebalo da bude tu do sredine oktobra“, rekla je sekretarka za zdravlje, Ketlin Sibelijus.\nPrva tri dobrovoljca trebalo bi da već kasnije danas u Sijetlu dobiju vakcinu protiv svinjskog gripa, ali mnogi Amerikanci se pitaju da li je ona vredna rizika.\n„Najviše me brine vremenski period, odnosno da li je dovoljno testirana“, kaže Matanda Vačira iz Kanzas Sitija u Mizuriju.\nPorodični lekari pokušavaju da umire te strahove.\n„Ova vakcina se proizvodi na isti način, istom metodom, u istim fabrikama“, kaže dr Kristofer Herison.\nPredsednik Barak Obama u nedelju putuje u Meksiko, gde će tokom sledeće nedelje razgovarati sa meksičkim kolegom i kanadskim premijerom. Jedna od tema biće i kako na najbolji način sprečiti širenje svinjskog gripa ove jeseni.


Atina o Avganistanu: Granice EU se moraju zaštititi\nTanjug 18. avgusta 2021. 10:03\nATINA – Spoljne granice Evropske unije moraju se zaštititi i ne sme se dozvoliti da se migranti koriste kao političko oruđe, izjavio je grčki ministar spoljnih poslova Nikos Dendijas tokom video-konferencije ministara spoljnih poslova EU.\nNJihov vanredni sastanak je održan juče radi razmatranja razvoja događaja u Avganistanu.\nDendijas je rekao da je evakuacija svih građana EU hitan prioritet i pozdravio planove nekih država članica EU da u evakuaciju uključe državljane Avganistana koji su radili kao prevodioci za grčke snage u toj zemlji, u okviru misije NATO, i njihove porodice, navodi se u saopštenju grčkog ministarstva spoljnih poslova, a prenosi portal „Katimerini“.\nMinistar je rekao svojim kolegama da EU treba da naglasi potrebu za reprezentativnom vladom u Avganistanu, a da talibani moraju da poštuju osnovna prava i slobode i da garantuju zaštitu žena, maloletnika i manjina, kao i kulturnog nasleđa.\nDendijas je upozorio da će se migracijski tokovi povećati i da novu humanitarnu krizu treba sprečiti, zbog čega je pozvao na dogovor i saradnju po tom pitanju i jasnu poruku trećim zemljama, poput Turske, da se migranti ne smeju koristiti kao političko sredstvo.\nAlžir: Sahranjen bivši predsednik Buteflika\nSahranjen bivši alžirski predsednik Abdelaziz Buteflika\nDepardije glasao u ambasadi u Parizu na ruskim izborima\nŽerar Depardije glasao u ambasadi u Parizu na ruskim…\nŽene u Kabulu protestuju, traže da se vrati njihovo…\nProtest zena u Kabulu, traze da se vrati njihovo…


LjUDI I ŽENE - Glas Podrinja\n(11. mart 2010.)\nUZ 8. MART, MEĐUNARODNI DAN ŽENA\nLjUDI I ŽENE\nMi živimo u demokratskom sistemu koji po svom suštinskom postojanju obezbeđuje širinu pri definisanju ljudskih prava, bez podele na ljudska i ženska. Međutim, i tu se zadržao termin kojim je izvršena podela na ljude i žene. Primera radi, skupštinu ne čine poslanici, već zakonski propisan procenat žena, a ostalo su muškarci\nNekada borba za pravo glasa, danas, borba za neke druge vrste ženskih prava, ali uvek podeljena na borbu za ljudska i ženska prava. Kroz monarhiju, kapitalističko i socijalističko društvo, demokratiju i 21. vek u kome je aktuelno pitanje položaja žene u savremenom svetu. Od čoveka i žene, do ljudi i žena, od neravnopravnosti do podeljenosti, one neprirodne. Polna podeljenost je sve manja, jer fizički sve više ličimo jedni na druge, dok društvena podeljenost, umesto da jenjava, u savremenom svetu dobija sve veće razmere.\nDakle, položaj kategorije ženskog ljudstva je zakonski regularan, a kakav je zaista položaj žene u savremenom svetu, primećujemo u svakodnevnom životu. Uprkos postojanju raznih ženskih organizacija i udruženja, sigurnim i drugim kućama, žene se još uvek bore za ravnopravnost. Ovaj termin je posmatran iz različitih uglova, u zavisnosti kojoj kulturi, religiji i kojem društvenom uređenju pripadamo. Večita borba žena za svoj položaj u društvu dovela je i do njihovog obeščovečenja. Zato se i do danas zadržao termin kojim žena gubi identitet ljudskog bića, termin koji deli na ljude i žene.


Protestni skup i šetnja u Srebreniku za jedinstvenu i građansku BIH - Srebrenik.NETwork\nPočetna/Članci, fotke i video/Gradska hronika/Protestni skup i šetnja u Srebreniku za jedinstvenu i građansku BIH\nGrađani BIH, zbog aktuelne zabrinjavajuće političke situacije u našoj zemlji, u više od 30 gradova širom svijeta organizovali su mirne proteste na kojima su upućene poruke za mir te jedinstvenu i građansku BIH.\nMirni protest na gradskom trgu i šetnja ulicama grada upriličeni su i u Srebreniku, a u organizaciji udruženja „Žene Siriusa“.\nMirnom protestu u Srebreniku danas je prisustvovalo oko stotinjak građana ovog grada. Na ovaj način način i iz Srebrenika je poslana poruka da je jedinstvena BIH jedino rješenje za sve njene građane, a slični protesti organizovani su i u Rimu, Briselu,Ženevi te još nekoliko bosanskohercegovačkih i svjetskih gradova.\nObjava Protestni skup i šetnja u Srebreniku za jedinstvenu i građansku BIH pojavila se prvi puta na Radio Srebrenik.\nPrethodna Predstavnici studenata FBiH reagirali na ponašanje kolega iz RS: Traže hitnu reakciju, isključenje i sankcije\nSljedeća FBiH: Najniža penzija u 2022. prelazi 400, a zajamčena 500 maraka


Novosti: Izetbegović sprovodi ilegalnu obuku paravojnih formacija - Prnjavorski informativni portal\nBošnjački član Predsjedništva BiH Bakir Izetbegović sprovodi ilegalnu obuku paravojnih formacija koju je do sada prošlo najmanje 9.000 mladih Bošnjaka od 18 do 35 godina, a njih 5.000 je zadužilo i uniformu i osnovnu vojnu opremu, pišu današnje “Večernje novosti”.\nList navodi da informacije do kojih su došli nedvosmisleno ukazuju na to da je “mozak operacije” uspostavljanja ilegalne vojske Bakir Izetbegović.\n“On je obećao finansijsku pomoć, jer procjenjuje da ova vrsta priprema može da bude ključna za očuvanje položaja Bošnjaka u BiH. On je čak imenovao i odgovorne osobe za obezbjeđivanje sredstava i nadzor. Postavio je i odgovorne za sprovođenje operacije po regionima”, naveo je izvor za ovaj list.\n“Novosti” pišu da je na formiranje paravojnih formacija u BiH direktno početkom godine pozvao nekadašnji komandant Petog korpusa bivše Armije BiH, general Atif Dudaković, koji je u Luksemburgu na skupu posvećenom Srebrenici, jasno i glasno pozvao mlade Bošnjake da se naoružavaju.\nPrema saznanjima “Novosti”, sastanak na Jablaničkom jezeru početkom ovog mjeseca imao je i političku komponentu. Bivše bošnjačke ratne komandante Izetbegović je, naime, informisao o trenutnoj situaciji u BiH.


Memorandum o unapređenju saradnje Srbije i RS | Управа за сарадњу с дијаспором и Србима у региону\nHome>>>Vesti>>>Region>>>Memorandum o unapređenju saradnje Srbije i RS\n31. januar 2013.\tRegion, Vesti 7 Views\nKancelarija za dijasporu i Srbe u regionu i Predstavništvo Republike Srpske za unapređenje ekonomske, naučno-tehničke, kulturne i sportske saradnje sa Srbijom radiće zajedno na izradi memoranduma o saradnji između Srbije i Srpske, kojim će se razraditi konkretni programi za jačanje veza između Srba s dve strane reke Drine.\nOvakvu saradnju dogovorili su direktorka Kancelarije dr Slavka Drašković i direktor Predstavništva Republike Srpske za saradnju sa Srbijom Mlađen Cicović na sastanku u Kancelariji. Oni su se dogovorili da Predstavništvo i Kancelarija zajedno rade na institucionalnoj postavci saradnje RS i Srbije u skladu sa važećim Sporazumom o specijalnim paralelnim vezama.\nMlađen Cicović je istakao da Prestavništvo RS ima slične aktivnosti i pravce delovanja kao i Kancelarija za dijasporu i da će u narednom periodu sarađivati kada su u pitanju programi za poboljšanje položaja srpske dijaspore. To će, prema njegovim rečima, dati značajan doprinos kvalitetnijoj poziciji Srba u rasejanju, ali i čvršćim vezama RS i Srbije.\nDr Slavka Drašković je naglasila da su za Vladu Srbije odnosi sa Srbima u regionu od suštinskog i prioritetnog značaja.\n„Položaj Srba u okruženju je kritičan i što je najgore ima tendenciju pogoršavanja, a naša je namera da zajedno radimo na tome da rešavamo probleme i pitanja konkretnim merama. Sa RS imamo Sporazum o specijalnim odnosima i Kancelarija namerava da nastavi i novim memorandumom produbi tu dobru saradnju. Razgovarali smo i o zajedničkom nastupu u odnosu na našu dijasporu širom sveta, a verujem da će naše zalaganje doprineti ukupnim odnosima, ne samo Srbije i Srpske, već i Srbije i BiH“, zaključila je dr Drašković.\nPrevious Srbija i Srpska zajedno prema dijaspori\nNext Uslov hiljadu stručnjaka


Sutra protest radnika Alumine pred Osnovnim sudom u Zvorniku – Zvornik Danas\nNaslovna/VIJESTI/Ekonomija/Sutra protest radnika Alumine pred Osnovnim sudom u Zvorniku\nSutra protest radnika Alumine pred Osnovnim sudom u Zvorniku\nZVORNIK – Radnici kompanije „Alumina“ iz Zvornika sutra će mirno protestovati ispred zgrade Osnovnog suda u Zvorniku zbog blokade računa koju je ovaj sud donio 12. aprila, najavio je danas predsjednik Sindikalne organizacije „Alumine“ Radenko Smiljanić.\nSmiljanić je rekao novinarima da ima najava da će se protestima radnika „Alumine“ pridružiti radnici „Boksita“ iz Milića i Rudnika iz Srebrenice, kao i radnici drugih firmi koje su u sistemu poslovanja povezane sa kompanijom „Alumina“.\n„Protestovaćemo ispred Osnovnog suda sve dok se ne deblokira račun kompanije `Alumina`“, rekao je on.\nSmiljanić je naglasio da će Sindikat „Alumine“ otkazati protest ukoliko bude deblokiran račun.\nMinistar industrije, energetike i rudarstva Srpske Petar Đokić ocijenio je da je blokadom računa „Alumine“ nastala zabrinutost radnika, ali i drugih firmi koje sarađuju sa ovom kompanijom.\nĐokić je rekao da je protest radnika „Alumine“ legitiman i legalan čin izražavanja stava i zabrinutosti za egzistenciju, te da očekuje da će svi oni koji su odgovorni za nastalo stanje čuti glas radnika.\n„Protest ne osporavam, ali očekujem da bude miran i u granicama dostojanstva i traženja svojih prava“, rekao je Đokić i dodao da ne želim da se protest pretvori u incidente, nasilje i ugrožavanje imovine.\n„Interes Srpske nije Litvanija niti Ukio grupa i to bi valjda trebalo svi da znaju. Štiteći svoje interese, Litvanci su nam jasno poručili da oni brinu o svojoj kompaniji, a mi ovdje, čini mi se, više brinemo o tuđim interesima nego o svojim“, rekao je Đokić.\nKako prenosi portal BN televizije, radnicima „Alumine“ pridružiće se i radnici preduzeća, koja sarađuju sa „Aluminom“.\nPrema informacijama BN televizije, neka od tih preduzeća će kamionima blokirati puteve na tom području. Rajko Dukić je pozvao sve zaposlene Kompanije „Boksit“, uključujući i članove njihovih porodica, da krenu prema Zvorniku, te da blokadom puta Zvornik – Sarajevo zaustave ljude iz „Pavgorda“, koji takođe iz Foče kreću prema „Alumini“.\nĐokić: Vlada Srpske daje punu podršku Alumini\nUgovor između Ukio banke i "Pavgorda" ništavan


Biznis barometar, jun 2021 – Pozitivna očekivanja privrednika | Razvojna Agencija Vojvodine\nU junu 2021. godine je realizovan 44. krug istraživanja Ispitivanje poslovne klime u AP Vojvodini, u kojem je učestvovalo 236 privrednih subjekata iz različitih sektora. Glavni nalazi istraživanja pokazuju pozitivna očekivanja privrednika u svim ispitivanim segmentima: ukupno poslovanje, saradnja sa stranim klijentima, prodajne cene i broj zaposlenih.\nFokus ovog istraživanja bio je na kanalima promocije i komunikaciji privrede sa tržištem. Rezultati istraživanja pokazuju da ispitanici kao najvažniji kanal komunikacije sa tržištem prepoznaju imejl (79,7%), ali su i dalje od izuzetnog značaja i pojedine tradicionalne forme komunikacije, kao što su razgovor “jedan na jedan” (70,3%), i razgovor telefonom (66,9%).\nOd tehnika koje ispitana preduzeća koriste za promociju svojih proizvoda/usluga, najzastupljenije su marketing na društvenim mrežama (30,5%), imejl marketing (27,5%) i sajmovi i prezentacije (21,6%).\nNeki od glavnih razloga zbog kojih ispitana preduzeća pristupaju promociji svojih proizvoda/usluga jesu njihovo plasiranje na novo tržište (33,1%), povećana konkurencija (32,2%), kao i promovisanje novog proizvoda/usluge preduzeća (27,5%). Ispitanicima je za promotivne svrhe najpotrebnija pomoć oko plasiranja, prezentacije i demonstracije njihovih proizvoda/usluga (33,5%), kao i podrška u sufinansiranju nastupa njihovog preduzeća na međunarodnim sajmovima (25,4%).


Národnostná rada slovenskej národnostnej menšiny - Sa druge sednice Izvršnog odbora NSSNM\nPočetak Aktivnosti Aktivnosti NSSNM Sa druge sednice Izvršnog odbora NSSNM\nutorak, 10 mart 2015 00:00\nSa druge sednice Izvršnog odbora NSSNM\nDana 10. marta 2015. godine u Nacionalnom savetu slovačke nacionalne manjine u Novom Sadu je održana druga sednica Izvršnog odbora NSSNM (u nastavku IO), kojom je predsedavala Katarina Melegova-Melihova, predsednica IO, uz prisustvo potpredsednika IO Pavla Marčoka i Martina Zlohe kao i ostalih članova – Jarmile Bohušove (članice IO odgovorne za kulturu), Zuzane Lenhartove (članice IO odgovorne za obrazovanje), Ane Hrćanove Leskovac (članice IO odgovorne za informisanje) i Jana Paula (člana IO odgovornog za obrazovanje). Na sednici je bila prisutna i Ana Tomanova Makanova, predsednica NSSNM.\nAkcenat sednice je bio na usvajanju planova i programa kao i na finansijskim planovima sva četiri odbora i NSSNM za 2015. godinu. Sekretar NSSNM Ladislav Čanji je u kratkim crtama predstavio program rada NSSNM a koordinatori Svetluša Hlavač (Odbor za kulturu), Svetlana Zolnjan (Odbor za obrazovanje), Vladimir Lenhart (Odbor za informisanje) i Marija Čanji (Odbor za službenu upotrebu jezika i pisma) su takođe predstavili programe pojedinih odbora. Članovi Izvršnog odbora su kod izvesnih odbora imali primedbe, ale bez obzira na ovu činjenicu svi planovi su bili jednoglasno usvojeni. Usledila je kraća prezentacija godišnjeg izveštaja o radu Fonda za izdavačku delatnost na slovačkom jeziku Slovačka štampana reč za 2014. godinu koji je takođe bio usvojen.\nU okviru posebne tačke dnevnog reda je bi predlog za osnivanje stalnih savetodavnih tela NSSNM – za legislativu, za međunarodnu i regionalnu saradnju i za rodnu ravnopravnost. Ovakav predlog je bio jednoglasno usvojen s tim da se do sledeće sednice pripremi predlog za članove savetodavnih tela.\nU nastavku je bio jednoglasno usvojen i predlog za korekciju finansijskih nadoknada za članove NSSNM i IO NSSNM. Članovi Izvršnog odbora su se u okviru posebne tačke izjašnjavali i o izboru za direktora OŠ „Desanka Maksimović“ u Bačkoj Palanci, o članu upravnog odbora Učeničkog doma „Angelina Kojić Gina“ u Zrenjaninu i o članu upravnog odbora Srednjoškolskog doma u ulici Nikolajevskoj u Novom Sadu.\nPotpredsednik Izvršnog odbora Pavel Marčok je podneo informaciju o pripremama za izgradnju Muzeja vojvođanskih Slovaka u Bačkom Petrovcu. U trenutnoj fazi projekta očekuje se izrada projektne dokumentacije a projekat će zajedno da realizuju dve države. Osim Slovačke Republike zajedno će da učestvuju i Autonomna Pokrajina Vojvodina, Ministarstvo za kulturu Republike Srbije, Opština Bački Petrovac i Nacionalni savet slovačke nacionalne manjine.\nPitanjima privatizacije lokalnih elektronskih medija će članovi Izvršnog odbora detaljnije da se posvete na sledećoj sednici IO.\nU okviru tačke Razno članovi Izvršnog odbora su zauzeli svoj stav prema usvojenom Predlogu za ponovnu procenu kriterijuma za dodelu preporuka za stipendije Vlade Slovačke Republike koji je podnela Komisija za stipendije Odbora za obrazovanje. Naime Izvršni odbor je odlučio da se omogoći tumačenje uz primenu datih kriterijuma.\nZa putne troškove i dnevnice članovima Izvršnog odbora NSSNM u okviru ove sednice je bilo izdvojeno 20.800,00 dinara.\nViše iz ove kategorije« Predsednica Parlamentarne skupštine Saveta Evrope An Braser sa predstavnicima nacionalnih saveta nacionalnih manjinaStretnutie expertov misie Európskej komisie s predstaviteľmi NRSNM »


Kotoko konjanici, čuvari duše - Izložba u najavi\nAutor izložbe: Marija Ličina, kustos\nČetvrtak 26. decembar 2013. godine u 19h\nIzložba talismana „Kotoko konjanici, čuvari duše“ iz prestižne zbirke italijanskog kolekcionara Pjerluiđija Peronija, biće otvorena u Muzeju afričke umetnosti u četvrtak, 26. decembra 2013. godine u 19 časova.\nDr Sira Miori, direktorka Italijanskog instituta za kulturu u Beogradu i koordinatorka za područje Balkana, savetnica za kulturu Ambasade Italije i Njegova Ekselencija g-din. Harold Augustus Koko, ambasador Nigerije\nIzložba “Kotoko konjanici, čuvari duše” prikazuje minijaturne bronzane figure – talismane sa motivom konja i jahača koje odlikuje izuzetna stilska raznovrsnost i snažno simboličko značenje u kulturi afričkog naroda Kotoko. Poput amajlija širom sveta za koje se veruje da donose sreću ili blagoslov bogova, “Kotoko konjanici” su lični predmeti koji za svoje vlasnike predstavljaju izvor duhovne snage, a najčešće se nose kao privesci na ogrlicama i narukvicama.\nU duhu velike italijanske tradicije kolekcionarstva umetničkih dela, poštovanja i negovanja kulturnog nasleđa, kako nacionalnog tako i svetskog, Pjerluiđi Peroni posvetio je niz godina istraživanju afričke umetnosti i formiranju svoje bogate kolekcije “Kotoko konjanika”. Njegova vredna kolekcija prvi put je bila predstavljena 2011. godine na izložbi u Milanu, u Oratorijumu stradanja bazilike Sant Ambrođo (Basilica di S. Ambrogio Antiquum Oratorium Passionis).\nIzložba talismana “Kotoko konjanici, čuvari duše” iz zbirke Pjerluiđija Peronija biće prikazana u Muzeju afričke umetnosti do 30. aprila 2014. godine.\nDizajn izložbene postavke: Milica Josimov & Marija Ličina\nAutor filma: Aleksandar Maričić\nMuzej afričke umetnosti finansiran je od strane Sekretarijata za kulturu Grada Beograda.\nIzložba je organizovana u saradnji sa Italijanskim institutom za kulturu.


Izvor: B92, 05.Mar.2021, 23:04\nMeđunarodni bord zadužen za promenu fudbalskih pravila odlučio je da slučajno igranje rukom igrača u akciji prilikom postizanja gola više neće biti kažnjivo.\nPosle ove odluke, gol neće biti poništen kada igrač, prema proceni sudije, slučajno igra rukom u akciji prilikom postizanja gola ili ako rukom postigne gol. Promena pravila stupiće na snagu od 1. jula, ali je IFAB naveo da takmičenja imaju mogućnost da ih primene i ranije.\nUredba je promenjena posle >> Pročitaj celu vest na sajtu B92 << sve većeg nezadovoljstva igrača, trenera i navijača povodom prestrogog poništavanja golova, otkako je pre dve godine uvedena.\n"Posle analize svega, postojao je osećaj da je to možda preterano. To je bila percepcija javnosti i percepcija koju smo imali u IFAB. Zbog toga smo izmenili ovu uredbu", rekao je predsednik Međunarodne fudbalske federacije (Fifa) đani Infantino.\nGol će i dalje biti poništen kada fudbaler igra rukom, a sudija proceni da je postojala namera.\nIFAB je takođe naveo da razmatra mogućnost da pravilo o pet izmena tokom utakmica ostane na snazi i na Svetskom prvenstvu 2022. godine u Kataru.\nDanas: Promenjeno fudbalsko pravilo o slučajnom igranju rukom kod gola


Vesti, 25.11.2010, 01:35 AM\nPrema istraživanju kompanije PandaLabs, više virusa je napisano u prvih 10 meseci 2010. godine nego tokom cele prethodne godine.\nKompanija je objavila podatak da je samo u ovoj godini napisano 20 miliona virusa, što znači da su otprilike trećina svih postojećih malicioznih programa današnjice novi programi, kreirani ove godine.\nKompanija svakodnevno registruje u proseku 63000 malicioznih programa, što je značajno veći broj od onog registrovanog u isto vreme prošle godine kada je na dnevnom nivou beleženo 55000 pretnji po bezbednost računara.\nMeđutim, mnogi od novijih malicioznih programa imaju veoma kratak životni vek, što ukazuje da su dela amatera.\nStariji virusi opstaju na sceni mesecima, pa čak, u nekim slučajevima, i godinama. Međutim, najnovija dela autora malicioznih programa posle infekcije manjeg broja sistema jednostavno nestaju. Iz kompanije kažu da 54% napada nestane u prva 24 sata.\nTehnički direktor u kompaniji PandaLabs, Luis Korons, kaže da se čini da hakeri radije koriste stare maliciozne kodove iznova i iznova, dajući prioritet distribuciji već postojećih malicioznih programa umesto stvaranju novih.


UGOVOR SSSS SA DIREKTNOM BANKOM\nmaj 2018. • Opširnije\nSavez samostalnih sindikata Srbije potpisao je ugovor sa Direktnom bankom, koji članovima samostalnih sindikata Srbije omogućava dobijanje nenamenskih kratkoročnih i dugoročnih kredita, po posebnim uslovima.\nDirektna banka (www.direktnabanka.rs), sa mrežom od 35 poslovnica u 28 gradova i opština širom Srbije, pripremila je za članove samostalnih sindikata SPECIJALNU PONUDU KOJA SE ODNOSI NA BRZE KEŠ KREDITE BEZ PRENOSA ZARADE!\nUz potvrdu overenu u Sindikalnoj organizaciji, da ste član samostalnog sindikata, procedura za podnošenje zahteva za kredit je vrlo jednostavna:\nZahtev se podnosi samo uz ličnu kartu,\nKredit je u dinarima, bez revalorizacije,\nOtplata kredita je putem administrativne zabrane.\nU prilogu možete preuzeti flajer na kojem su prikazani reprezentativni primeri kredita, spisak svih ekspozitura Direktne banke i potvrdu koju, popunjenu i overenu od predsednika Sindikalne organizacije, prilažete pri podnošenju zahteva za kredit, kao dokaz da ste član samostalnog sindikata.\nPotvrdu, flajer, uputstvo i spisak ekspozitura možete PREUZETI i sa sajta SSSS sa desne strane u rubrici SADRŽAJ. Za sve dodatne informacije možete kontaktirati stručne saradnice u SSSS:\nDivnu Vujasinović Dučić, 011 333 5 170, infovssss@gmail.com\nNađu Gojović, 011 333 5 153, nadjamanok@gmail.com\nEkspoziture Direktne banke\nObrazac neophodne potvrde


Blinken i Lojd sastali se sa Zelenskim u Kijevu\nTanjug 25. aprila 2022. 06:34\nKIJEV – Američki državni sekretar Entoni Blinken i ministar odbrane SAD Lojd Ostin posetili su Kijev, sastali se sa predsednikom Volodimirom Zelenskim i iskoristili prvu posetu Ukrajini u poslednja dva meseca da najave postepeni povratak američkih diplomata u Ukrajinu i nominaciju novog ambasadora.\nDržavni sekretar Blinken i sekretar za odbranu Lojd Ostin doputovali su u subotu u Poljsku, a zatim su se u nedelju kopnenim putem uputili u Ukrajinu gde su se sastali sa predsednikom Volodomirom Zelenskim i drugim visokim ukrajinskim rukovodiocima, potvrdio je visoki zvaničnik Stejt departmenta, odbijajući da dodatno komentariše sadržaj razgovora, prenosi Rojters.\nPoseta je osmišljena da bi se demonstrirala podrška Zapada Ukrajini, kao i da se najavi nova pomoć Kijevu u vrednosti od 713 miliona dolara.\nTakođe je naglašeno da se tok sukoba menja jer su ukrajinske snage, opremljene novim opružjem sa Zapada, uspele da uspešno odbiju rusku ofanzivu na Kijev.\nNovinarima koji su putovali sa Ostinom i Blinkenom u Poljsku bilo je zabranjeno da izveštavaju o putovanju dok se ono ne završi i nije im bilo dozvoljeno da prate američke zvaničnike tokom puta iz Poljske u Ukrajinu zbog bezbednosnih razloga.\nOstin i Blinken su najavili novu vojnu pomoć u vrednosti od 713 miliona dolara iz SAD i 15 savezničkih i partnerskih zemalja od čega će Vašington obezbediti oko 322 miliona dolara, prenosi AP.\nOvo najnovije finansiranje će se razlikovati od prethodne američke vojne pomoći Ukrajini, jer nije u pitanju donacija povučena iz rezervi Pentagona već gotovina koju Ukrajina može da koristiti za kupovinu vojne opreme koja joj je najpotrebnija.


„Kosovo nije jedini uslov“: Vučić objasnio na šta je Han mislio - Sputnjik Srbija\n20:37 01 April 2020\n„Kosovo nije jedini uslov“: Vučić objasnio na šta je Han mislio\n© Tanjug / / DRAGAN KUJUNDZIC\n10:50 24.10.2018 Preuzmite kraći link\nNajveći i jedini problem Srbije na putu ka EU je Kosovo, kazao je predsednik Srbije Aleksandar Vučić.\nUpitan da prokomentariše izjavu evropskog komesara Johanesa Hana da Kosovo nije jedini problem Srbije na putu ka EU, Vučić je objasnio da je Han mislio na reforme i vladavinu prava. Ali, dodao je predsednik Srbije, najveći problem Srbije na putu EU jeste problem Kosova.\nEU lideri to ne žele da kažu jer znaju datume dobijaju negativne poene kada samo pričaju o Kosovu.\n„Kosovo nije jedini uslov”: Han saopštio preduslove za ulazak Srbije u EU\n„Treba da budemo demokratsko društvo i treba da ga uredimo i ja od toga ne bežim, ali da budemo načisto, ljudi moraju da znaju da naša ekonomija može da ide napred jedino ako imamo mir i stabilnost. Na Kosovu ima teških incidenata, ali imajući u vidu da osim ubistva Ivanovića, nismo imali tako teških događaja na KiM u poslednjih nekoliko godina, i to je mukotrpno čuvano i borili smo se za to u Briselu proteklih godina“, poručio je Vučić.\n„Ti razgovori su teški, ljudi bi trebalo da shvate da su Albanci sve nervozniji, pogotovo ako ne uđu u Interpol, a ako uđu slaviće pa neće ni hteti nikakve kompromise. S druge strane, imate međunarodnu zajednicu koja kaže nemojte o granicama, a mi hoćemo“, kazao je on.\nHan, Vučić, Srbija\n01/04 20:35 Srbiji stiglo još medicinske pomoći iz Kine\n01/04 20:26 Kad je kriza, za EU je Kosovo – srpsko\n01/04 20:25 Nauka kaže: Picom do bujnije i kvalitetnije sperme\n01/04 20:17 Pandemija uživo: Više od 900 hiljada zaraženih u svetu, u Srbiji preko hiljadu\n01/04 20:17 Rusija uvodi oštre kazne za kršenje karantina i širenje dezinformacija\nRuski ministar objasnio ko je najpodložniji koroni


Ataše za kulturu i obrazovanje Ambasade SAD-a posjetio Ministarstvo za obrazovanje, mlade, nauku, kulturu i sport\nRazgovori o mogućnostima saradnje u oblasti obrazovanja, kulture i mladih\nU posjeti Ministarstvu za obrazovanje, mlade, nauku, kulturu i sport danas je boravio ataše za kulturu i obrazovanje Ambasade Sjedinjenih Američkih Država u BiH Drew Giblin.\nNa sastanaku kojem je uz resornog ministra Damira Žugu prisustvovao i predsjednik Udruženja „Kulturna baština“ BPK-a Goražde Eldin Baljević, razgovarano je o idejama za nastavak i unaprjeđenje programa saradnje u oblasti obrazovanja i kulture.\nTakođe, razgovarano je i o sistemu obrazovanja na području Bosansko-podrinjskog kantona Goražde kad je u pitanju predškolsko, osnovno, srednje i visoko obrazovanje.\nResorni ministar iskazao je posebno zadovoljstvo zbog današnje posjete, kao i ukazane prilike za razgovor o mogućnostima saradnje koja može doprinjeti određenim poboljšanjima u pomenutim oblastima.\nS tim u vezi ministar je pomenuo aktuelnu obavijest Ureda za odnose s javnošću Ambasade SAD-a o mogućnosti finansiranja određenih programa nevladinog sektora, čiji rok ističe krajem godine.\n– Ovo je jedan radni sastanak čije održavanje će se nastaviti i u narednom periodu. Dotakli smo se svih tema na kojima smo u prethodnom periodu radili, dakle svih zakona i podzakonskih akata u. Dotakli smo se i mogućih razgovora koji bi trebali da se nađu na Konferenciji ministara BiH u pogledu usklađenosti propisa i zakona, i općenito svega onoga što radi ministarstvo s ciljem da pokušamo što je više moguće sve ove propise uskladiti na nivou BiH – kazao je ministar Damir Žuga.\nKako ističe ataše za kulturu i obrazovanje pri Američkoj ambasadi, cilj ovih posjeta je upoznavanje sa situacijom i iskustvima ljudi u ove dvije oblasti u različitim bh. gradovima. On je takođe istakao da je u fokusu interesovanja ove Ambasade sljedeća generacija mladih ljudi u BiH i načini na koji oni mogu ostvariti kvalitetno obrazovanje i karijeru. Zbog toga postoji zajednički interes da se na principu partnerskih odnosa pruži podrška tim mladim ljudima, posebno kroz korištenje mehanizama kao što su poduzetništvo i inovacije.\nPredstavnici Američke ambasade upoznati su i sa aktivnostima Udruženja „Kulturna baština“ koje bi početkom januara trebalo predstaviti prvu zvaničnu publikaciju, u kojoj će biti sadržane informacije o kulturno-historijskim znamenitostima BPK-a Goražde.


Rast penzija i plata u javnom sektoru od januara 2018. biće do 10% - Ubuduće rezultati određuju visinu zarada - Ozon Media\nPlate u javnom sektoru u Srbiji biće povećane od januara 2018. godine 5%, odnosno 10%, a penzioneri će u narednih mesec dana dobiti jednokratnu pomoć od pet hiljada dinara i od januara povišicu od 5%, najavila je premijerka Ana Brnabić.\nPovišicu od 10% dobiće zaposleni u školstvu, zdravstvu, socijalnim službama, predškolskim ustanovama, sudovima i tužilaštvu, vojsci, policiji, bezbednosnim službama, ustanovama za izvršenje krivičnih sankcija, kulturi i Poreskoj upravi.\nZaposlenima u državnoj administraciji i ministarstvima plate će od iduće godine biti uvećane 5%, rekla je Brnabić u subotu, 13. oktobra, u Kruševcu na predstavljanju rezultata Vlade u prvih 100 dana.\nBrnabić je kazala da su dobri fiskalni rezultati u 2017. godini omogućili povećanje plata i penzija i da će uslediti reforma isplate zarada kako bi oni koji postižu najbolje rezultate bili nagrađeni.\nKako je istakla, od januara iduće godine će 90% penzionera imati primanja veća nego pre novembra 2014. godini, kada su umanjene penzije, a od iduće godine će 60% penzionera imati veća primanja za osam% u odnosu na penzije iz 2014.\nNavela je da će zaposleni u obrazovnim i predškolskim ustanovama za 10% imati veće zarade nego pre primene fiskalnih mera, dok su zaposleni u zdravstvu ranije dobili povišicu od 7% a od januara za 10%.\n– Samo primanja penzionera sa najvišim penzijama nisu vraćena na raniji iznos – kazala je Brnabić i dodala da ubuduće neće biti moguće da svi zaposleni u određenim sektorima dobiju istu povišicu jer je svi i ne zaslužuju.\nPlate u javnom sektoru i penzije veće od 25.000 dinara umanjene su od novembra 2014. godine kao mera stabilizacije i dugoročne održivosti javnih finansija. Zarade u javnom sektoru iznad tog limita linearno su smanjene za 10%, dok su penzije na iznos od 25.000 do 40.000 dinara umanjene po stopi od 22%, a na iznos veći od 40.000 dinara po stopi od 25%.\nTa mera je bila oročena na tri godine, a od tada su dva puta povećavana umanjena primanja zaposlenih u javnom sektoru i penzije.\nPrvo povećanje je bilo u januaru 2016. godine kada su penzije uvećane za 1,25%, a zaposleni u osnovnim i srednjim školama dobili su povišicu od 4%, univerzitetskim profesorima plate su bile povećane za 2% koliko i zaposlenima u vojsci i policiji, dok je u zdravstvu i ustanovama socijalne zaštite povišica bila 3%.\nU januaru 2017. penzije su uvećane 1,5% dok su za 5% povećana primanja zaposlenih u policiji, vojsci, pravosuđu, naučno-istraživačkoj delatnosti, ustanovama kulture i socijalnoj i zdravstvenoj zaštiti.\nZaposlenima u predškolskim ustanovama zarade su tada bile povećane za 6%, a toliku povišicu dobili su i zaposleni u osnovnim i srednjim školama i ustanovama učeničkog standarda. Zaposlenima u visokoškolskim ustanovama primanja su bila uvećana za 3%.\nKošarkašice „Srema“ ostvarile treću pobedu\nMladi mitrovački humanitarci Stefan i Matija gosti „Mege“


UNDP pokrenuo aktivnosti za poboljšanje energetske efikasnosti u zgradama centralne vlasti u Srbiji | Novinska agencija Beta\nZELENA-SRBIJA | 24.05.2022 14:05 > 24.05 14:11\nProgram Ujedinjenih nacija za razvoj (UNDP) objavio je danas da je pokrenuo niz pripremnih aktivnosti kako bi se poboljšala energetska efikasnost u zgradama centralne vlasti u Srbiji, a u partnerstvu sa Ministarstvom rudarstva i energetike Srbije i u saradnji sa Upravom za zajedničke poslove republičkih organa i Razvojnom bankom Saveta Evrope (CEB).\nPrva u nizu pripremnih aktivnosti je izrada energetskih sertifikata zgrada za referentno stanje, nakon čega će biti sprovedeni detaljni energetski pregledi zgrada u skladu sa metodologijom koja se koristi u EU, odnosno u skladu sa Direktivom o energetskim performansama zgrada, navedeno je u saopštenju.\nZa svaki paket biće sprovedena finansijska analiza i vrednovanje ostalih društvenih koristi koje svaki paket donosi, naveo je UNDP.\nNakon ovih razmatranja za svaku zgradu biće izabran optimalni paket mera na osnovu čega će biti izradjena odgovarajuća projektna dokumentacija za energetsku sanaciju.\nZa dve najkompleksnije zgrade, "Palata Srbija" i "SIV 3", biće izvršena i istraživanja geotermalnog potencijala koja će dati preciznu sliku mogućnosti primene geotermalne energije za grejanje i hladjenje ovih objekata.\nTakodje, za ove zgrade biće izradjene i detaljne studije izvodljivosti u skladu sa propisima o upravljanju kapitalnim projektima.\nDo sada je nekoliko timova domaćih i medjunarodnih stručnjaka pregledalo 18 zgrada, a do kraja juna biće izvršeni energetski pregledi svih odabranih objekata.\nIzabrane zgrade centralne vlasti obuhvataju ukupno 208.000 metara kvadratnih, a polovina odabranih objekata spada u kategoriju kulturne baštine.\nMedju zgradama obuhvaćenim energetskim pregledima su neki od najznačajnijih spomenika kulture u Beogradu, kao što su zgrada predsedništva na Andrićevom vencu i zgrada Vlade Srbije.\nOčekivani rezultati programa "Energetska efikasnost u zgradama centralne vlasti", vrednog 40 miliona evra, jesu smanjenje potrošnje primarne energije u saniranim zgradama za oko 30 odsto, smanjenje emisije ugljen dioksida (CO2) za oko 20 odsto, poboljšanje uslova rada, poboljšanje bezbednosti na radu i oko 29 odsto uštede u operativnim troškovima za energiju.\nPored toga, program treba da doprinese zaštiti i očuvanju objekata kulturne baštine.\nPripremne aktivnosti su, kako je istaknuto, deo napora i težnje UNDP-a da pomogne proces zelene tranzicije u Srbiji.\n"U Srbiji, 40 odsto emisija gasova sa efektom satklene bašte potiče iz potrošnje energije u zgradama, od kojih se 15 odsto pripisuje javnim ustanovama. Adaptacija starih, energetski neefikasnih javnih objekata će dovesti do smanjenja emisija koje izazivaju efekat staklene bašte, poboljšati kvalitet vazduha na lokalnom nivou i uslova za ljude koji te objekte koriste", rekla je stalna predstavnica UNDP-a u Srbiji, Fransin Pikap.\nOna je rekla da će to dovesti do otvaranja novih radnih mesta za lokalna gradjevinska preduzeća, kao i za kompanije koje se bave održavanjem zgrada, poboljšati otpornost na klimatske promene i očuvati istorijsku vrednost tih objekata.\nKako je navedeno u saopštenju, veliki razvojni izazov za Srbiju predstavlja neefikasno korišćenje energije, koja se najvećim delom dobija sagorevanjem fosilnih goriva, što za posledicu ima visoke emisije štetnih materija medju kojima su i one koje izazivaju gasovi sa efektom staklene bašte.\nBrojne studije ukazuju da Srbija poseduje veliki potencijal da poboljša energetsku efikasnost svog fonda zgrada. Kada je o javnim zgradama reč, značajan potencijal za uštedu energije odnosi se na tehničke sisteme zgrada (grejanje, klimatizacija, unutrašnje osvetljenje), upravljanje tim sistemima i ponašanje samih korisnika.\nZato je neophodno proceniti postojeće stanje energetske efikasnosti zgrada i tako obezbediti informacije potrebne za donošenje paketa različitih mera energetske efikasnosti koje će obuhvatiti energetska sanacija svakog od objekata, naveo je UNDP.\nPredvidjene pripremne aktivnosti trajaće do maja 2023. godine, a omogućene su zahvaljujući finansijskoj podršci Investicionog okvira za Zapadni Balkan (WBIF) i Poverilačkog fonda Razvojne banke Saveta Evrope, kome doprinose Slovačka i Španija.


Blokirano preko 17 odsto računa - Zrenjaninski\nZRENJANIN – Nelikvidnost privrede Srednjebanatskog regiona posmatrano kroz blokadu tekućih računa privrednih subjekata je izuzetno visoka, ocenio je danas potpredsednik zrenjaninske Regionalne privredne komore Momčilo Nikolić.\nNikolić je, u analizi likvidnosti privrede Srednjebanatskog regiona, istakao da je, od 5.294 ukupno registrovanih računa preduzeća i preduzetnika, prema podacima Narodne banke Srbije, na dan 31. marta, bilo blokirano 930 računa ili 17,6 odsto.\nUkupan iznos blokade navedenih privrednih subjekata, dodao je, bio je 10.478 miliona dinara. Nikolić je naveo i da, u poređenju sa stanjem likvidnosti privrede na kraju prošle godine, može se zaključiti da je broj blokiranih računa povećan za 16 odsto, dok se iznos blokade enormno povećao i to za 69,6 odsto.\nStatistika je pokazala i da, od navedenog broja blokiranih računa do godinu dana neprekidno je nelikvidno 362 računa, dok se godinu dana i duže u blokadi nalazi 568 računa privrednih subjekata. Prema rečima potpredsednika zrenjaninske Regionalne privredne komore, broj blokiranih računa privrednih društava na kraju prvog kvartala ove godine, u odnosu na kraj prošle, veći je za 6,3 odsto , dok se iznos blokade povećao za 10,5 odsto.\nZa razliku od privrednih društava, upozorio je, stanje likvidnosti kod preduzetnika u prvom kvartalu ove godine se značajnije pogoršalo, jer je broj blokiranih računa preduzetnika povećan za 8,1 odsto, dok je iznos blokade porastao za 3,2 odsto.\nNajveći broj blokiranih računa u srednjebanatskoj privredi nalazi se u Zrenjaninu.\nTagoviMomčilo Nikolić Portal "Zrenjaninski" Regionalna privredna komora Srednjobanatski okrug Zrenjanin


Opozicija vodi brutalnu predizbornu kampanju | Zvornik Danas\nOpozicija vodi brutalnu predizbornu kampanju\non: 08. октобра 2014 In: Politika, VIJESTI\nBANJALUKA – Kandidat koalicije SNSD–DNS–SP za člana Predsjedništva BiH iz Republike Srpske Željka Cvijanović ocijenila je večeras da opozicija vodi „brutalnu, razularenu i prljavu predizbronu kampanju“ i istakla da je to osjetila na spostvenoj koži.\n„Za razliku od njih SNSD se trudi da bira riječi i da se bavi pitanjima koja su suštinski važna za građane Srpske, odnosno šta namjeravamo da radimo na ekonomskom i političkom planu“, rekla je Cvijanovićeva za Radio-televiziju Republike Srpske.\nOna je ocijenila da će za SNSD glasati svi koji žele stabilnost i sigurnost.\n„Opozicija nema konciznu priču, jer jedni govore o povećanju zaposlenosti, a drugi o smanjenju broja zaposlenih“, dodala je Cvijanovićeva.\nOna kaže da joj je bilo sugerisano da ne učestvuje u ovoj debati zbog svega što je doživjela u Trebinju, odnosno užasnog skandiranja na mitingu Saveza za promjene, ali da je odlučila da dođe, jer građani očekuju da priča o temama koji ih interesuju.\n„Vrijeđanje nije uticalo na mene, jer da bi vas nešto povrijedilo morate da poštujete protivnika“, rekla je Cvijanovićeva i napomenula da ne očekuje nikakva izvinjenja.\nPrema njenim riječima, skandiranje u Trebinju je predvodio gradonačelnik Slavko Vučurević, a na sve nisu reagovali lideri opozicije Ognjen Tadić i Mladen Ivanić.\nGovoreći o spoljnoj politici BiH, koju će zastupati, ukoliko bude izabrana za člana Predsjedništva BiH, Cvijanovićeva je istakla da je ključno pitanje uspostavljanje mehanizma koordinacije.\n„Teško je definisati spoljnu politiku u uslovima kakvi su u BiH. U svakom slčučaju potrebno je razumjeti važnost evropskih integracija, iako u dogledno vrijeme neće biti prijema u punopravno članstvo u EU“, kaže Cvijanovićeva.\nOna smatra da BiH treba da bude decentralizovana zemlja sa jasno utvrđenim nadležnostima i ističe da će se, ukoliko bude član Predsjedništva BiH, ponašati veoma odgovorno.\n„Ustavne promjene su moguće uz saglasnost tri naroda i dva entiteta, a Republika Srpska ima definisan stav o provođenju odluke Sejdić – Finci. Jedine funkcionalne institucije u BiH su one iz Republike Srpske na šta sam ponosna“, rekla je Cvijanovićeva i dodala da moraju biti stvoreni uslovi za vraćanje prenesenih nadležnosti sa nivoa BiH.\nOna je podsjetila da je SNSD, uprkos izazovima globalne ekonomske krize, uspio održati političku i ekonomsku stabilnost u Srpskoj.\n„U Republici Srpskoj smo realizovali brojne projekte. Kada je riječ o nivou BiH potrebno je poslati pozitivnu poruku da bi privukli investitore“, dodala je Cvijanovićeva.\nGovoreći o članstvu BiH u NATO, Cvijanovićeva je navela da Republika Srpska mora voditi računa o interesima Srbije o ovom pitanju, ali i voditi računa o vojnoj imovini koja ne smije da bude prenesena na nivo BiH.\nOna kaže da je u administraciji BiH zaposlen veliki broj lica što je nedopustivo.\n„Takva je situacija i sa Oružanim snagama BiH, a smatram da je BiH trebalo da bude demilitarizovana. Ovakva glomazna administarcija na nivou BiH je nedopustiva“, zaključila je Cvijanovićeva.\nOznake: cvijanovićizbori 2014izbori 2014 istaknutokandidat za člana predsjeništvaopozicija vodi brutalnu kampanjupremijerkasnsd


Očekuje se rast broja siromašnih - 381 vesti\nBy RedakcijaPosted on October 7, 2020 October 7, 2020\nSvetska banka očekuje da će Srbija 2020. godinu završiti u recesiji, sa padom bruto domaćeg proizvoda (BDP) od tri odsto, da bi oporavak “sporim tempom” započeo u 2021. godini, objavljeno je danas u ažuriranom Ekonomskom izveštaju Svetske banke za region Evrope i centralne Azije.\nU izveštaju Svetska banka ocenjuje da pandemija virusa korona i prateće mere za suzbijanje njenih efekata imaju snažan uticaj na srpsku privredu, za koju očekuje da će godinu završiti u recesiji sa projektovanim padom BDP od tri odsto.\n“Oporavak, sporim tempom, započeće 2021. godine. Srbija treba da radi dalje na otklanjanju prepreka za rast privatnog sektora koje su posledica slabe uprave i birokratije“, navodi se u izveštaju. Priliv investicija će se polako vraćati na prethodno dostignute nivoe, dok će uticaj pandemije na tržište rada, kada je reč o zaposlenosti i platama, biti osetniji kasnije tokom 2021. godine.\nNa srednji rok, tokom 2022. i 2023. godine, privredni rast će se vratiti na prethodno projektovane nivoe, poručuje Svetska banka u delu izveštaja posvećenom Srbiji. Prema izveštaju, srednjoročna prognoza za Srbiju, međutim, zavisi od međunarodne epidemiološke situacije, brzine strukturnih reformi u zemlji i političke situacije.\nOčekuje se da će jedna od posledica pandemije biti i blagi rast broja siromašnih u Srbiji. “Linija siromaštva za Srbiju postavljena je na prihodima od 5,5 dolara dnevno, pa se očekuje da će udeo siromašnih u populaciji porasti sa 18,2 na 18,9 odsto“, procenjuje se u izveštaju. Napominje se i da će siromašna i domaćinstva koja spadaju u “ranjiva” zato što se oslanjaju na samozapošljavanje ili im članovi rade po “nesigurnim” ugovorima o radu sporije povratiti prihode na pretkrizni nivo.\n“Regionalni sporovi i spor napredak ka članstvu u EU takođe bi mogao da utiče na privlačnost Srbije za investitore i odloži ulaganja u infrastrukturu i druge sektore“, ocenjuje se u Ekonomskom izveštaju Svetske banke.\nTag: 2020 godina 2021 godina siromašni srbija svetska banka\nPrevious post: Marbo za studente poljoprivrednih fakulteta\nNext post: Iz Galenike uskoro Srebrna maska


U Srbiji je proteklih godina otvoren veliki broj hotela visoke kategorije, a iako su strani turisti veoma zadovoljni smeštajem i hotelskim uslugama, stručnjaci i nadležni ističu da Beogradu posebno nedostaju hoteli nižih kategorija, prevashodno sa dve ili tri zvezdice.\nU Srbiji ima ukupno 372 hotela, od kojih je 109 nalazi u Beogradu, a dominiraju hoteli sa četiri zvezdice.\nU resornom ministarstvu kažu da su Srbija i Beograd sve više otvoreni prema svetu te da sada mnogi našu zemlju prepoznaju kao povoljno tržište za investiranje u hotelsku industriju.\nU 2018. godini otvoreno 28 novih hotela od kojih se 12 nalazi u Beogradu.\nU Ministarstvu trgovine, turizma i telekomunikacija takođe ističu da se ne gradi se samo u Beogradu, već i u Nišu, Novom Sadu, Zlatiboru i drugim delovima zemlje.\nKako kažu, ima kvalitativnih pomaka u odnosu na prethodne godine kada je najveći broj hotela imao kategoriju tri zvezdice, dok danas najveći broj hotela "nosi" kategoriju četiri zvezdice.\nDirektor Poslovnog udruženja hotelijera i restoratera Srbije - HORES Georgi Genov kaže da su skoro svi hoteli u glavnom gradu Srbije rekonstruisani i da je usluga u njima adekvatna shodno kategoriji koju imaju.\n"Beograd ima dobru hotelsku i restoransku ponudu i samo u toku prošle godine otvoreno je skoro 1.300 soba", rekao je Genov, ističući da istraživanja koja sprovodi to udruženje pokazuju da su strani turisti veoma zadovoljni smeštajem i uslugama u hotelima.\nKako kaže, očekuje se da će toliko soba biti otvoreno i ove godine što će značiti da će samo u Beogradu imati skoro 10.000 hotelskih soba.\nOno što nedostaje je kaže, to što ima malo pravih turističkih hotela, sa jednom, dve ili tri zvezdice pa taj segment usluge upotpunjuje privatan smeštaj.\n"Objekti sa četiri ili pet zvezdica su poslovni hoteli. To je stvar investitora, ali naša procena je da nam trebaju hoteli sa dve i tri zvezdice za turističke grupe", kaže Genov.\nZaključno sa oktobrom prošle godine, popunjenost soba u Beogradu bila je 62 odsto, što je 10 odsto manje u odnosu na evropske gradove.\n"Tu ima dosta prostora da poradimo na promociji i kvalitetu usluga i dovođenju turista i tako povećamo popunjenost", kaže Genov.\nPrema podacima Turističke organizacije Srbije, u Srbiji ima 11 hotela sa 5 zvezdica, 109 sa 4, 139 hotela sa tri zvezdice, 92 hotela sa dve i 16 hotela sa jednom zvezdicom.\nU TOS-u ocenjuju da se ugostiteljstvo i turizam suočavaju sa brojnim, snažnim i turbulentnim promenama, a to se posebno odnosi na hotelijerstvo.\nKako kažu, raste broj hostela u mnogim gradovima Srbije što nameće činjenicu za potrebom hotela niže kategorije, odnosno sa dve zvezdice.\nNeki od problema na koje se ukazivalo u prethodnom periodu je to što nema uvida u to koliki udeo čini privatan smeštaj, jer često posluju u sivoj zoni.\nGeorgi Genov kaže da statistika pokazuje da je u sivoj zoni 2.500 smeštajnih jedinica, dok to udruženje procenjuje da ih je bar duplo više.\nGenov očekuje da će novi zakon o ugostiteljstvu rešiti problem privatnog smeštaja na adekvatan način.\nU resornom ministarstvu navode da je u cilju suzbijanja sive ekonomije Predlogom zakona o ugostiteljstvu predviđeno uvođenje Centralnog informacionog sistema (E-turista) u oblasti ugostiteljstva i turizma.\nIdeja je da on funkcioniše kao centralizovan elektronski informacioni sistem, koji će sadržati sve relevantne podatke o pružaocima usluge smeštaja i objektima za smeštaj, preko koga će se obavljati njihova evidencija i unosiće se drugi podaci koji će biti važni za unapređenje promocije i rezultate srpskog turizma.\nTakođe, Predlogom zakona, koji je trenutno u skupštinskoj proceduri u cilju suzbijanja sive ekonomije propisuje se da će se svako izdavanje smeštaja na period kraći od 30 dana smatrati pružanjem ugostiteljskih usluga smeštaja.


Opštinama 20 do 60 miliona dinara za seoske puteve, hladnjače, skladišta… - AgroSmart\nLokalne samouprave mogu od 11. januara do 1. februara 2022. godine da Upravi za agrarna plaćanja predaju zahteve za podsticaje za investicije za unapređenje i razvoj javne infrastrukture. Pravo na ovu podršku iz državne kase ostvaruje se ako se investicija realizuje u naseljenom mestu koje ima manje od 10.000 stanovnika, prema podacima poslednjeg popisa organa nadležnog za poslove statistike.\nPodsticaji lokalnim samoupravama iznose 100 posto vrednosti prihvatljive investicije. Najveći ukupni iznos podsticaja koji korisnik može da ostvari po javnom pozivu i po pojedinoj vrsti podsticaja je 20.000.000 dinara za investicije u izgradnju i opremanje objekata za snabdevanje vodom i objekata putne infrastrukture ili 60.000.000 dinara za investicije u izgradnju i opremanje objekata za skladištenje i preradu poljoprivrednih proizvoda.\nPreduslov za konkurisanje je nije preduzeta nijedna radnja vezana za realizaciju investicije pre donošenja rešenja o odobravanju prava na podsticaje, osim izrade tehničke dokumentacije za izgradnju objekta u skladu sa zakonom kojim se uređuje planiranje i izgradnja.\nTakođe, potreban je projekat za građevinsku dozvolu (idejni projekat ili projekat za izvođenje) kao i građevinska dozvola, odnosno rešenje za izvođenje radova, osim za prihvatljive investicije u vrste objekata za koje nije propisano izdavanje građevinske dozvole, odnosno nije propisano izdavanje rešenja za izvođenje radova, kao i za investicije u nabavku nove opreme, mašina i uređaja;\nŠta se sve finansira?\nPremet finansiranja može biti izgradnja sistema za snabdevanje vodom, pratećih objekata i instalacija. Recimo, orema za sisteme za snadbevanje vodom i prateće objekte, elektro-ormari za priključak električne energije, nadzor i upravljanje, električni kablovi, optički kablovi, IT hardver i softver, oprema za merenje…\nJavni poziv možete preuzeti ovde: javni-poziv-ruralna-infrastruktura-2022 (1)


Horoskop: U koga ćete se zaljubiti ovog leta? | Astro sajt\nHome Emocije Izbor Slider Horoskop: U koga ćete se zaljubiti ovog leta?\nHoroskop: U koga ćete se zaljubiti ovog leta?\nOvo je period kada emocije prosto bujaju, u svim pravcima, zavisno već i od vašeg ljubavno-partnerskog statusa. Ukoliko on baš i nije najjasniji (šta god to značilo), možda će vas kopkati odgovor na pitanje iz našeg naslova...


Utajeno 328 miliona dinara poreza prodajom alkoholnih pića\n► Utajeno 328 miliona dinara poreza prodajom alkoholnih pića\nPoreska policija i pripadnici MUP-a Srbije uhapsili su jednu osobu iz Subotice zbog toga što je budžet Srbije oštetila za više od 328 miliona dinara izbegavanjem plaćanja akcize i poreza na dodatu vrednost (PDV).\nDanas je saopšteno da je uhapšeni, zajedno s 11 ljudi koji su takođe osumnjičeni za utaju poreza, organizovao nelegalnu proizvodnju i prodaju akciznih proizvoda.\nPolicija kaže da su od avgusta 2015. do aprila 2017. godine ilegalno proizvodili i prodavali žestoka alkoholna pića čime su, koristeći lažnu dokumentaciju, došli do 3,7 miliona akciznih markica.\nKoristeći mrežu takozvanih 'fantom' i 'peračkih' preduzeća, piće su prodavali veleprodajnim i maloprodajnim objektima, a izbegli su plaćanje 328 miliona dinara akciza i PDV.\nDa bi prikrili tragove krivičnog dela, preregistrovali su i na teritoriju Kosova prebacili privredno društvo koje su osnovali u Subotici.\nSubotičanin kome je određeno zadržavanje do 48 sati, uz krivičnu prijavu će biti priveden Opštinskom javnom tužilaštvu.


Prodaja karata za utakmicu Crvena zvezda - Valensija počinje u sredu - KK Crvena zvezda\nProdaja karata za utakmicu Crvena zvezda – Valensija počinje u sredu\nKošarkaše Crvene zvezde mts već u četvrtak očekuje nova velika evropska utakmica, u 11.kolu Evrolige u Beograd stiže španska “Valensija”.\nProdaja pojedinačnih karata za utakmicu 11.kola Evrolige počinje u sredu od 10 časova u svim poslovnicama Tickets.rs.\nTim koji je crveno-belima bio rival i prošle sezone u Evrokupu preko koga je i obezbedio novi nastup u Evroligi biće gost Crvene zvezde u četvrtak 28.11.2019. godine od 19 sati u hali “Aleksandar Nikolić“.\nTa činjenica neće uticati na komfor svih koji su kupili sezonske ulazice KK Crvena zvezda mts, ali i evroligaških paketa koji važe samo za „Štark Arenu“ i koji će za ovu priliku sa svojim kartama moći da uđu u halu“Aleksandar Nikolić“.\nVlasnici Evroligaških paketa TRIBINA NIVO 400 će biti smešteni na tribinama A i B Hale Aleksandar Nikolić i to TRIBINA NIVO 400- SEVER ULAZI NA TRIBINU B, dok NIVO 400- JUG ULAZI NA TRIBINU A.\nCene pojedinačnih karata koje će se prodavati I svim poslovnicama “Tickets.rs” za utakmicu Crvena zvezda mts – Valensija su sledeće:\n1 TRIBINA A, B /\n2 TRIBINA C 1.000\n3 TRIBINA D 1.000\n4 PARTER B 1.500\n5 PARTER 4 /\n6 VIP LOŽA 3.000\n7 PLAVA LOŽA 2.500\n8 BELA LOŽA 2.000\n9 POČASNO MESTO BOČNO I RED /\n10 POČASNO MESTO BOČNO ZVEZDAŠ I RED 20.000\n11 POČASNO MESTO BOČNO II RED 8.000\n12 POČASNO MESTO BOČNO III RED 5.000\n13 POČASNO MESTO I RED /\n14 POČASNO MESTO II RED 12.000\n15 POČASNO MESTO PREMIJUM 20.000\nKlub podseća da svi kupci karata putem internet (online) mogu svoju kupljenu kartu da odštampaju u poslovnicama “Tickets.rs” ( Štark Arena, Dom Omladine, Bilet Centar…) kako bi se izbegle gužve na blagajni hale “Aleksandar Nikolić”.\nDođite i podržite crveno-bele u još jednoj važnoj evroligaškoj utakmici u Beogradu!


Novi režim na Trgu republike: Kolarčeva potpuno zatvorena, vozila iz Francuske i Vasine mogu u Dečansku.\nBlic\t21.10.2019 17:03\nKako napreduju radovi na preslaganju kocke na Trgu republike, tako se i pojedine ulice postepeno otvaraju za saobraćaj.\n– Tako će od danas saobraćaj biti moguć iz Francuske i Ulice Vase Čarapića ka Dečanskoj, dok će Kolarčeva ulica, od Palate „Albanija” do Trga republike, za saobraćaj biti zatvorena – izjavio je gradski sekretar za saobraćaj Dušan Rafailović.\nPrema njegovim rečima, vozila iz Francuske i Ulice Vase Čarapića moći će da koriste po jednu saobraćajnu traku. Ipak, trolejbusi će i dalje saobraćati samo do Slavije, autobusi na liniji 31 do privremene okretnice ispred Palate „Albanija”, baš kao i privremena autobuska linija 22A na relaciji Palata „Albanija” – Trg Slavija.\nVozila sa linija 24 i 26 saobraćaju delimično izmenjenom trasom – u smeru prema Dorćolu ići će ulicama Trg Nikole Pašića, Dečanskom, Braće Jugović, Francuskom i dalje redovnom trasom, a koristiće stajalište „Dom omladine”. U smeru prema gradu, vozila saobraćaju ulicama Francuskom, Trg republike, Makedonskom, Dečanskom, Trg Nikole Pašića i dalje redovnom trasom, a koristiće privremeno stajalište „Trg republike” ispred scene „Raša Plaović”.\nAutobusi sa linija 43 i 96 će saobraćati skraćenom trasom do terminusa „Železnička stanica (Pančevački most)” i nosiće oznake 43L i 96L. Za ove autobuse se uspostavlja privremeno stajalište preko puta postojećeg u Ulici Jovana Avakumovića.\nKneza Mihaila 'umivaju' na Trgu republikeBeogradski vrtići dobijaju 'panik tastere'Stanica kod 'Vlade Divljana' kao trkačka stazaBeograd: Važno obaveštenje za sve koji koriste gradski prevozPoskupljuje Infostan: Nova stavka 'pogonska spremnost sistema'Vade stabla na Topčideru, širi se Bulevar patrijarha PavlaUspostavlja se privremena autobuska linija 5AUspostavljeno vodosnabdevanje u Urgentnom centruPukla cev u Pasterovoj ulici, Urgentni centar prima samo hitna stanjaMajstori užurbano „kockaju”, prolaznici „analiziraju”Da li je u Beogradu najzagađeniji vazduh na svetuU čast glumačkih legendi: Zvezdana staza na SlavijiZavršen protest taksista: Ulice u gradu ponovo prohodneKraće autobuske linije zbog protesta taksistaBLOKADA i PROBLEMI s prevozom, građani psuju - incidenti i prva privođenjaPripremite se: Taksisti najavili radikalizaciju protestaSimbol Beograda skinut s trona, među građanima strepnja da li će se vratiti istiSledi potpuni kolaps? Taksisti umesto 4, ka centru iz 6 pravaca; blokada usred špicaKOLAPS u najavi: Stiže turski predsednik, taksisti nastavljaju protest


Izvor: RTS, 26.Maj.2020, 21:49\nJedan od najtrofesjnih srpskih sportista, vaterpolista Slobodan Nikić objavio je kraj karijere, a u Dnevniku RTS-a rekao je da mu je osvajanje zlatne medalje na OI u Riju 2016. godine najlepši momenat u karijeri.\nIgrač koji je za 21 godinu bavljenja vaterpolom osvojio blizu 60 trofeja, a ukupno 29 medalja sa reprezentacijama naše države, završio je igračku karijeru ali i najavio trenersku.\n”Došlo je vreme za kraj, posle toliko godina, medalja, utakmica, menjanja država i klubova... Iskreno, ovo je jedan prelep momenat za mene i odlučio sam ga da objavim zbog svih ljudi koji me prate, zbog svoje porodice i familije. Jednostavno, osetio sam, ponestalo je malo motivacije i odlučio sam da prestanem da igram vaterpolo”, rekao je Nikić za RTS.\nOn je osvajnje zlata u Riju 2016. godine, u poslednjoj utakmici za državni tim izdvojio kao najlepši u karijeri.\n”Zlato na Olimpijadi je san svakog sportiste. Taj osećaj ne može da se opiše. Prošlo je evo skoro četiri godine i ne prođe dan da ne pomislilm kako je tada bilo dobro, i kako je dobar osećaj biti olimpijski šampion”, iskren je Nikić.\nKao najteži momenat u karijeri pomenuo je još jedno finale OI, ali ono izgubljeno u Atini 2004. godine.\nNikić je otkrio da vaterpolo karijeru nastavlja kao trener, i to u mlađim kategorijama mađarskog Ferencvaroša.\nIzvor: Večernje novosti, 27.Maj.2020, 08:39\nMirko Bosančić me je naučio da plivam, a Nenad Manojlović je najviše uticao na mene, bio mi je drugi otac. Ubacio me u prvi tim Partizana, pozvao u reprezentaciju na EP 2003. u Kranju, priča Nikić VREME je za kraj igračke karijere, rekao je sebi u jednom trenutku Slobodan...


ekspert | Web-Tribune.com\nHome / Tag Archives: ekspert\nMinistar Đorđević je ranije izjavio da će srpske oružane snage učestvovati u deminiranju Sirije, uključujući Palmiru. Ekspert smatra da to nije moguće zbog vojne neutralnosti Srbije. Srpski ministar odbrane Zoran Đorđević je obećao da će njegova vojska zajedno sa ruskim snagama učestvovati u deminiranju na teritoriji Sirije. Međutim, vojska Beograda …\nNije tajna da je Srbija poslednja tačka odbrane Rusije na Balkanu, reči su kojima svoj tekst otpočinje Jurij Pavlovec, ruski ekspert za geopolitiku. On u svom autorskom tekstu za Eurejzia Dejli ocenjuje Srbiju kao jedinu zemlju na Balkanu koja nije podlegla uticaju Brisela i koja još uvek teži Rusiji kao …


Jul 15, 2020 General Motors, LG\nTehnologija P-OLED u kokpitu Kadilak Escalade-a za 2021. godinu zaslužna je za impresivni kontrolni panel legendarnog terenca, ali je ujedno i prvenac naprednog rešenja za digitalne kokpite u komercijalnom vozilu.\nDisplej od 38 inča se sastoji od tri različita P-OLED ekrana, a najveći ima dijagonalu od 16.9 inča. Tri zakrivljena ekrana čine komandnu tablu koja će prikazivati sve osnovne podatke o vozilu, zajedno sa centralnim stalkom za audio i video prikaze, kao i jednostavnu navigaciju. Futuristička komandna tabla kompanije LG daje širok ugao prikaza, neuporedivu fleksibilnost dizajna i mnogo bolji interfejs između čoveka i mašine.\nOvogodišnjoj ceremoniji dodele nagrada prisustvovalo je više od 100 kompanija iz 15 zemalja koje su prepoznate kao glavni dobavljači GM-a, od čega je svega pet kompanija dobilo prestižnu nagradu za inovativnost. Kompanije LG Electronics i LG Display su pobrale pohvale za isporuku vrhunske automobilske tehnologije i delova koji će poboljšati performanse vozila i unaprediti iskustvo tokom vožnje.\nOvo je drugi put da kompanija LG osvaja nagrade na takmičenju za najboljeg dobavljača godine, jer je i 2016 dobila Overdrive nagradu, zajedno “Čast nam je da nas jedan ovakav lider u industriji kakav je General Motors vidi kao inovatore, i kompanija LG će se truditi da bude partner koji razume potrebe kupaca i razvija se u skladu sa tim“, rekao je Kim Jin-Young, predsednik odseka LG za komponente i rešenja u vozilima.\n“GM i LG dele viziju da enterijer vozila kao najsavremeniji sistem treba da omogući vozačima da kućni komfor prenesu u vozilo.“ Kompanija LG Electronics nastavlja blisku saradnju sa GM na različitim poljima, a od 2015. godine je dobavljač 11 bitnih delova za glavno električno vozilo GM – Bolt EV, uključujući informaciono-zabavne sisteme, instrumentalne i pogonske komponente.


Kuljani na festivalu paprike predstavili vojvođansku tradiciju -\nXII Dani tradicije u Kuli\nU okviru Interreg-IPA programa prekogranične saradnje Mađarska-Srbija, opština Kula zajedno sa opštinom Kaloča iz Mađarske sprovodi projekat pod nazivom „Stare navike u novoj odeći“. Tokom višedecenijskog prijateljstva Kule i Kaloče ističu se kulturni i gastronomski festivali, koji iz godine u godinu privlače sve veću pažnju posetilaca.\nNa ovogodišnjem festivalu paprike u Kaloči, koji je održan 13. i 14. septembra po prvi put je otvorena “Kulska ulica” gde su Turističke organizacije opštine Kula, Turističkog udruženja iz Ruskog Krstura, kao i brojna udruženja žena predstavili vojvođansku tradiciju i proizvode po kojima su prepoznatljivi u lokalnoj zajednici, ali i šire u regionu.\nU “glavnom gradu paprike” domaće i međunarodne ekipe su se odmeravale u takmičarskom kuvanju jela od paprika, koje je ocenjivao stručni žiri Mađarskog nacionalnog udruženja gastronoma. Kulska ekipa “Čedo i Kiš” je na najbolji način predstavila razna kulinarska jela i pića sa tradicionalnim ukusima ovog podneblja. Kuljani su u velikoj konkurenciji osvojili drugo mesto i srebrni pehar.\nInterreg-IPA Program prekogranične saradnje Mađarska-Srbija (Interreg-IPA CBC Mađarska-Srbija) je inicijativa u okviru finansijskog okvira Evropske unije za period 2014 – 2020. godine, u sklopu Instrumenta za pretpristupnu pomoć (IPA).\nKaloča se nalazi na ravnici Šolt, u županiji Bač-Kiškun i najstariji je grad na prostoru između Dunava i Tise. Najvažniji poljoprivredni proizvod Kaloče je industrijska paprika, koja datira još iz 17. veka. Počev od 1960. godine, udruživanjem poljoprivrednih preduzeća u okolini Kaloče, nastala je prva fabrika za proizvodnju aleve paprike koja i danas ima vodeću ulogu.


Demktratska kandidatkinja za KongresAleksandrija Okasio - Kortez\nLevičarsko krilo Demokratske stranke i republikanski predsednik Donald Tramp ostvarili su veliki uspeh na stranačkim izborima za kandidate za Kongres, koji su održani u utorak u sedam američkih saveznih država.\nDugogodišnji kongresmen Džozef Krauli, visoko rangirani demokrata za kojeg su mnogi smatrali da će biti budući predsedavajući Predstavničkog doma, izgubio je na primarnim izborima od 28-godišnje hispanke Aleksandrije Okasio - Kortez u većinski demokratskom okrugu u Njujorku.\nPolitički analitičari ocenjuju da je pobeda Okasio - Kortez najveće iznenađenje od kako je lider republikanske većine u Predstavničkom domu Erik Kantor izgubio 2014. godine od tada malo poznatog desničarskog profesora Dejva Breta.\nIshod izborne trke u Njujorku samo je pooštrio bitku između establišmenta Demokratske stranke, kojeg predvodi Nensi Pelosi i liberalnije frakcije, inspirisane predsedničkom kampanjom Bernija Sandersa 2016. godine. Okasio - Kortez je radila u Sandersovoj kampanji.\nKrauli je u saopštenju naveo da će podržati Okasio - Kortez na opštim izborima u novembru.\n"Trampova administracija je pretnja svemu za šta se zalažemo u Kvinsu i Bronksu i ako ne osvojimo većinu u Predstavničkom domu u novembru, izgubićemo naciju koju volimo", rekao je Krauli.\nU međuvremenu, dva republikanca koje je podržao Tramp pobedila su na stranačkim izborima Republikanske stranke, što je još jedan pokazatelj Trampovog uticaja na republikanske birače.\nU Južnoj Karolini, guverner Henri Mekmaster pobedio je biznismena Džona Vorena u drugom krugu izbora, dan nakon što je sa Trampom održao skup u toj saveznoj državi.\nU njujorškom okrugu Steten ajlend, kongresmen Den Donovan pobedio je Majkla Grima, koji je pre tri godine podneo ostavku u Kongresu zbog poreske prevare.\nStranački izbori za kandidate za Kongres održani su u Koloradu, Merilendu, Misisipiju, Njujorku, Oklahomi, Južnoj Karolini i Juti, gdje je na izborima za republikanskog kandidata za Senat pobedio bivši predsednički kandidat Mit Romni.\nNa izborima 6. novembra odlučivaće se o tome da li će Republikanska stranka zadržati većinu u oba doma Kongresa i mnogobrojne guvernerske položaje. Demokrate trenutno imaju najveću šansu da osvoje većinu u Predstavničkom domu.


CDC: Delta soj mogu da prenose i vakcinisani i nevakcinisani | Aktuelno\nU internom dokumentu u koji je uvid imao Vašington post, CDC apeluje na osoblje da promijeni pristup pandemiji zbog delta varijante, kao i da se javnosti predoči opasnost od novog soja. Takođe se navodi da postoje dokazi da oboljeli od delta soja često bivaju hospitalizovani ili umiru.\nNajpoznatiji stručnjak za infektivne bolesti u SAD Entoni Fauči kazao je da se nada da će američke regulatorne agencije narednog mjeseca izdati dozvolu za trajnu upotrebu vakcina, umjesto sadašnje hitne, i da se nada da bi to takođe moglo da ubijedi ljude da se vakcinišu.\nPredsjednik SAD Džo Bajden je objavio da zaposleni u federalnim agencijama moraju da budu vakcinisani, a ako to neće, moraju da nose maske i da se redovno testiraju.\nBajden je najavio i da su “vjerovatne” nove mjere i restrikcije zbog situacije sa koronavirusom, ali i rekao da se nada da će “ljudi shvatiti koliko je važno da se vakcinišu”.\nVolmart je posljednja u nizu velikih američkih kompanija koja je propisala obaveznu vakcinaciju za svoje zaposlene u SAD. Prethodno su to najavile i velike tehnološke kompanije.\nDirektor Svjetske zdravstvene organizacije Tedros Adanom Gebrejesus je kazao da je “teško postignut napredak u pandemiji u opasnosti da bude poništen zbog delta soja”.\nSZO upozorava da će 47 afričkih zemalja, od 54, propustiti da do septembra vakciniše 10 odsto populacije – što ie cilj postavljen prije nekoliko mjeseci. U Africi je dat samo 1 odsto od 4 milijarde vakcina koliko je ukupno dato u svijetu.\nUniverzitet Džons Hopkins registrovano je 4,2 miliona umrlih od koronavirusa u svijetu i 197 miliona zaraženih.\nAmerički Centri za kontrolu


Njuel: Nema konsenzusa o članstvu Kosova u NATO – SveVesti.net\nNjuel: Nema konsenzusa o članstvu Kosova u NATO\n“To je komplikovano pitanje…. Da budem iskrena, trenutno u Alijansi ne postoji kolektivna saglasnost o statusu Kosova. To je i dalje osetljivo pitanje za neke saveznike koji unutar svojih zemalja imaju separatističke regione, poput Španije. Dakle, o tome nije bilo konsenzusa. Sjedinjene Države imaju jasnu poziciju, ali ne mogu više reći” , rekla je Njuelova.\nKako piše prištinski Zeri, ona je to rekla u onlajn diskusiji o članstvu Severne Makedonije u NATO-u koju je juče organizovala američka ambasada u Oslu a u kojoj je jedno od pitanja je bilo vezano za moguće članstvo Kosova u NATO.\nAmbasador Severne Makedonije u Norveškoj Serđim Muhamed istakao je da ta zemlja ima dobre odnose s Kosovom i da će mu pomoći u pristupanju NATO-u, ali je dodao da “postoje neke prepreke koje treba savladati tokom vremena”, prenosi Kosovo onlajn.\nPrevious Frezenijus: Nakon hakerskog napada objavljeni podaci pacijenata u Srbiji\nNext Registrovano još 86 novoobolelih, dve nove žrtve


Enduro – Moto Savez Srbije\nIdealni vremenski uslovi i vrlo raspoloženi takmičari doprineli su da četvrtog vikenda aprila na Gučevu bude brzo i žestoko. Moto klub Hard Enduro iz Loznice organizovao je enduro takmičenje za šampionat Srbije i na taj način praktično otvorio sezonu u…\nČetvrtog vikenda aprila MK Hard Enduro iz Loznice organizovaće na planini Gučevo drugu trku šampionata Moto saveza Srbije u hard enduro disciplini. • Gučevo 2021 je trka OTVORENOG karaktera u kojoj mogu učestvovati svi vozači, bez obzira na nacionalnu pripadnost,…\nDrugog vikenda aprila Moto udruženje Kentaur organizovaće na Divčibarama premijerno takmičenje hard enduro discipline za šampionat Moto saveza Srbije. Pravilnik takmičenja nalaže svim učesnicima da se pojave u petak 09. aprila 2021. godine, kada su planirane sledeće aktivnosti: • Prijava…